Gigi Gorgeous (gebore 20 April 1992) is 'n Kanadese aktrise en vervaardiger. Sy is bekend vir haar rolle in die rolprent This Is Everything: Gigi Gorgeous (2017) en in die televisiereekse Seven Bucks Digital Studios (2016) en Nightcap (2016). 2017: This Is Everything: Gigi Gorgeous 2014: Trailblazers 2015: Good Work 2016: Seven Bucks Digital Studios 2016: Nightcap 2016: 8th Annual Shorty Awards Gigi Gorgeous in die Internet-rolprentdatabasis Gigi Gorgeous op Twitter Gigi Gorgeous op Facebook Gigi Gorgeous op Instagram Gigi Gorgeous op YouTube


Die 3de FIFA Sokker-Wêreldbekertoernooi (Frans: Coupe du Monde 1938 – France; Engels: FIFA World Cup) is vanaf 4 tot 19 Junie 1938 in Frankryk aangebied. Dit was die eerste Sokker-Wêreldbekertoernooi wat in Frankryk aangebied is en die tweede in Europa. Dit was die laaste Sokker-Wêreldbekertoernooi voor die uitbreek van die Tweede Wêreldoorlog een jaar later wat met die Duitse Inval van Pole begin het. Die volgende FIFA Sokker-Wêreldbekertoernooi in 1950 sal 12 jaar later in Brasilië beslis word, nadat die toernooie van 1942 en 1946 weens die wêreldwye oorlog gekanselleer is. 15 nasionale sokkerspanne het aan die FIFA Sokker-Wêreldbekertoernooi in 1938 deelgeneem; Oostenryk het gekwalifiseer, maar is net drie maande voor dié toernooi met die "Anschluss" by Nazi-Duitsland ingelyf. Soos by die vorige FIFA Sokker-Wêreldbekertoernooi in 1934 is tydens dié toernooi geen groepfase beslis nie en dit het met die agtste eindrondte begin. Die verdedigende kampioen Italië wen die trofee nadat hulle Hongarye met 4–2 in die eindstryd klop en sodoende hulle tweede wêreldbeker inpalm. Brasilië eindig in die derde en Swede in die vierde plek.


Advertensieblokkering of ad filter is 'n tipe sagteware (of minder algemeen, 'n rekenaarhardewaretoestel), wat advertensieinhoud van 'n webblad, webwerf, of mobiele app kan verwyder of verander. Advertensieblokkers is beskikbaar vir 'n verskeidenheid van rekenaarplatforms, insluitend lessenaar- en skootrekenaars, tabletrekenaars en slimfone. 'n Verskeidenheid van metodes word gebruik vir die blokkering van advertensies. Die voordele wat hierdie sagteware bied is breed en die gebruik van advertensieblokkeringsagteware is aan die toeneem. Daar is egter baie media-eienaars (uitgewers) wat staatmaak op reklame om die "vrye inhoud" wat hulle aan gebruikers bied, te befonds. Sommige het teenmaatreëls begin neem teen gebruikers wat advertensies op die webwerwe wat hulle besoek blok, soos byvoorbeeld Forbes. Aanlynadvertensies bestaan in 'n verskeidenheid van vorms, insluitend webbaniere, foto's, animasies, ingeboude klank en video, teks, of opwipvensters, en kan gebruik maak van klank- en videosnitte wat outomaties speel.


Alice Springs (soms afgekort na Alice) is die derde grootste nedersetting in die Noordelike Gebied in Australië. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1857 was 'n gewone jaar wat volgens die Gregoriaanse kalender op 'n Donderdag begin het. Dit was die 57ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 6 Januarie – Die Vierkleur word die eerste keer gehys. 18 Februarie – Die Nasionale Selfmoord van Xhosas vind plaas. 17 Desember – Die Hervormingsoorlog begin in Meksiko Dag onbekend – Thomas Orr, Suid-Afrikaanse minister van finansies († 1937). 2 Februarie – Johann Rissik, landmeter en die eerste Administrateur van Transvaal († 1925). 22 Februarie – Heinrich Hertz, 'n Duitse fisikus († 1894). 30 Maart – Roeland Anthonie Kollewijn, Nederlandse taalkundige, († 1942). 19 Mei – Willem Conradie, predikant in die Nederduitse Gereformeerde Kerk en die skrywer van onder meer die Afrikaanse Kinderbybel († 1925) 31 Mei – Achille Ratti (Later Pous Pius XI), die 259ste pous van die Rooms-Katolieke Kerk († 1939). 2 Junie – Edward Elgar, Engelse komponis († 1934).


Afghanistan, ook Afganistan (Dari: افغانستان, Afġānestān, [avɣɒnesˈtɒn]; Pasjtoe: افغانستان, Afġānistān, [avɣɒnisˈtɒn, ab-]), amptelik die Islamitiese Republiek Afghanistan (Pasjtoe: د افغانستان اسلامي جمهوریت, Da Afġānistān Islāmī Jumhoryat; Dari: جمهوری اسلامی افغانستان, Jomhūrīyyeh Eslāmīyyeh Afġānestān), is 'n landingeslote land in die hartjie van Asië. Die hoofstad en grootste stad is Kaboel. Die land het godsdienstige, taalkundige en geografiese konneksies met die meeste van sy buurlande. Afghanistan word begrens deur Iran in die weste, Pakistan in die suide en ooste, Turkmenistan, Oesbekistan en Tadjikistan in die noorde, en die Volksrepubliek China in die mees oostelike deel van die land. Die agtervoegsel ـستان (-stān) is 'n Persiese woord en beteken "die plek van" en herinner ook aan die sinoniem (en verwante) Sanskrit-woord sthāna स्थान. Afghanistan beteken dus "land van die Afghane". Afghanistan is 'n kruispad tussen die Ooste en die Weste en was die antieke middelpunt van handel en migrasie. Dit het ’n belangrike geostrategiese ligging, omdat dit Suid-Asië, Sentraal-Asië en die Midde-Ooste met mekaar verbind.


Die 2de FIFA Sokker-Wêreldbekertoernooi (Italiaans: Campionato Mondiale di Calcio – Italia '34; Engels: FIFA World Cup) is vanaf 27 Mei tot 10 Junie 1934 in Italië aangebied. Dit was die eerste Sokker-Wêreldbekertoernooi wat in Europa en Italië aangebied is. Die Koninkryk Italië onder Benito Mussolini se fascistiese bewind het dié toernooi as 'n geleentheid misbruik om sy ideologie en propaganda vir sy beleid oor die hele wêreld uit te saai. Verder is die gasheer se regering van inmenging en korrupsie beskuldig. 16 nasionale sokkerspanne het aan die FIFA Sokker-Wêreldbekertoernooi in 1934 deelgeneem. Tydens dié toernooi is geen groepfase beslis nie en dit het met die agtste eindrondte begin. Een vermeende sterk span het teen een swakker span elk gespeel. Italië wen die trofee nadat hulle Tsjeggo-Slowakye met 2–1 in die eindstryd klop en sodoende hulle eerste wêreldbeker inpalm. Nazi-Duitsland eindig in die derde en Oostenryk in die vierde plek. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie.


Carmen Miranda (Maria do Carmo Miranda da Cunha; 9 Februarie 1909 – 5 Augustus 1955) was 'n Portugese-Brasiliaanse aktrise, danser en 'n beroemde samba sanger in die 1940's en 1950's. 1935 - Alô, Alô, Brasil 1935 - Estudantes 1936 - Hello, Hello, Carnival! 1939 - Banana da Terra 1940 - Laranja-da-China 1940 - Down Argentine Way 1941 - That Night in Rio 1941 - Week-End in Havana 1941 - Meet the Stars 1942 - Springtime in the Rockies 1943 - The Gang's All Here 1944 - Greenwich Village 1944 - Something for the Boys 1944 - Four Jills in a Jeep 1945 - The All-Star Bond Rally 1945 - Doll Face 1946 - If I'm Lucky 1947 - Copacabana 1947 - Slick Hare 1948 - A Date with Judy 1949 - The Ed Wynn Show 1950 - Nancy Goes to Rio 1951 - Don McNeill's TV Club 1951 - What's My Line? 1953 - Scared Stiff 1953 - Toast of the Town 1955 - The Jimmy Durante Show Carmen Miranda webwerf Hierdie artikel is ’n saadjie.


Die 4de FIFA Sokker-Wêreldbekertoernooi (Portugees: IV Campeonato Mundial de Futebol – Brasil, [ˈkwaʁtu kɐ̃pjoˈnatu mũdʒiˈaw dʒi ˌfutʃiˈbɔw]; Engels: FIFA World Cup) is vanaf 24 Junie tot 16 Julie 1950 in Brasilië aangebied. Dit was die eerste Sokker-Wêreldbekertoernooi wat in Brasilië aangebied is en die tweede in Suid-Amerika. Dit was die eerste Sokker-Wêreldbekertoernooi ná die einde van die Tweede Wêreldoorlog vyf jaar vroeër, nadat die toernooie van 1942 en 1946 weens die wêreldwye oorlog gekanselleer is. Die vorige FIFA Sokker-Wêreldbekertoernooi in 1938 is 12 jaar vroeër in Frankryk beslis. 13 nasionale sokkerspanne het aan die FIFA Sokker-Wêreldbekertoernooi in 1950 deelgeneem. Die spanne is in vier groepe verdeel, waarvan die beste span van elke groep na die finale rondte deurgedring het. Brasilië, Spanje, Swede en Uruguay het hul onderskeie groepe gewen en na die finale groep deurgedring. Dit was die enigste toernooi wat nie deur 'n enkele eindwedstryd beslis is nie en die beste span van die finale groepfase het die Jules Rimet-trofee verower. Uruguay wen die trofee nadat hulle Brasilië met 2–1 in die laaste wedstryd klop en sodoende hulle tweede wêreldbeker inpalm.


Hierdie artikel handel oor die etniese groep. Vir die taal, sien Kopties. Die Kopte (Kopties: ⲚⲓⲢⲉⲙ̀ⲛⲭⲏⲙⲓ ̀ⲛ̀Ⲭⲣⲏⲥⲧⲓ̀ⲁⲛⲟⲥ) is 'n etnies-godsdienstige groep inheems aan beide Noord-Afrika en die Midde-Ooste, hoofsaaklik in Egipte, waar hulle die grootste Christelike minderheid en 10% van dié land se bevolking vorm. Daarbenewens vorm Kopte die grootste Christelike minderheid in beide Soedan (1%) en Libië (1%). Die naam van die Kopte is afgelei van die Griekse naam vir Egiptenaars (Αἰγύπτιος Aigýptios) en verwys veral ná aanhangers van die Kopties-Ortodokse Kerk. In die Romeinse, Bisantynse en die vroeë Islamitiese tydperk in Egipte is die term apart van godsdienstelike betekenisse gebruik en het ná die bevolking van beide Alexandrië en Egipte verwys. Die taal van die Kopte, Kopties, het in die 3de eeu n.C. uit Egipties ontstaan en het as gevolg van die toenemende gebruik van Arabies byna uitgesterf. Tans word Kopties hoofsaaklik as liturgiese taal gebruik en is in proses van herlewing. In Egipte, Soedan en Libië praat Kopte in hul alledaagse lewe veral Arabies en in die diaspora Engels en ander tale.


Laura Harris (gebore 20 November 1976) is 'n Kanadese aktrise en vervaardiger. Sy is bekend vir haar rolle in die rolprente The Faculty (1998), A Mighty Wind (2003), en Severance (2006), en in die televisiereeks 24 (2001). 1995: Best Wishes Mason Chadwick 1998: The Faculty 2000: The Highwayman 2000: The Calling 2001: Come Together 2001: Going Greek 2003: A Mighty Wind 2003: It's Better to Be Wanted for Murder Than Not to Be Wanted at All 2006: Severance 2008: Corporate Affairs 2011: Final Sale 2012: Path of Souls 2013: The Privileged 2014: Preggoland 1988: Beany and Cecil 1990: Fifteen 1992: My Little Pony Tales 1995: Darkstalkers 2001: 24 2003: Dead Like Me 2007: Women's Murder Club 2011: Whole Day Down 2003: Dead Like Me: Donot Fear the Reapers 2005: A Friend of the Family 2006: Hollis & Rae 2006: Four Extraordinary Women 2010: Merlin and the Book of Beasts 2011: Snowmageddon 2012: An Officer and a Murderer 2005: Dead Like Me...


Pous Pontianus was die agttiende pous van die Rooms-Katolieke Kerk. Op 21 Julie 230 volg Pous Pontianus Pous Urbanus I op en word op 28 September 235 opgevolg deur Pous Anterus. Hy is saam met ander kerkleiers soos Hippolitus deur keiser Maximus Thrax na Sardinië verban. As gevolg van die verbanning tree hy op 25 September 235 af. Hy sterf volgens die Liber Pontificalis nog dieselfde jaar weens die onmenslike omstandighede in die soutmyne. Die naam Pontianus beteken “brugman”. Tydens Pontianus se pontifikaat word die skisma van teenpous Hippolitus beëindig. Hy het die eerste gesangboek met psalms saamgestel en hy stel ook die groet "Dominus Vobiscum" (Die Here sy met U) in. In die jare 231 en 231 hou hy 'n sinode in Rome. Sy stoflike oorskot is deur Pous Fabianus na Rome gebring en begrawe in die Callixtus katakombe. Weens sy wrede dood is hy heilig verklaar en word ook as martelaar vereer. Oorspronklik was sy feesdag op 19 November maar tans word dit saam met die van Teenpous Hippolitus gevier op 13 Augustus. Sy grafskrif is in 1909 herontdek in die kripte van St. Cecilia (kerk) in Rome naby die pouslike kripte.


Val-de-Marne is sedert 1968 'n département in Île-de-France, Frankryk, met ongeveer 1,372,389 inwoners. Die hoofstad (prefektuur) is Créteil. Wikimedia Commons het meer media in die kategorie Val-de-Marne. Hierdie artikel is ’n saadjie. Voel vry om Wikipedia te help deur dit uit te brei.


Steven Wolfe, professioneel bekend as Johnny Sins (gebore op 31 Desember 1978), is 'n Amerikaanse pornografiese akteur, regisseur, en skrywer.


Wat moet gedoen word? (Russies: Chto délat'?, letterlik: "Wat om te doen?") is 'n roman van 1863 wat geskryf is deur die Russiese filosoof, skrywer en letterkundige kritikus Nikolai Sjernisjefski. Dit is geskryf na aanleiding van Vaders en Seuns (1862) deur Iwan Toergenef. Die hoofkarakter is 'n vrou, Vera Pavlovna, wat beheer oor haar deur haar familie asook haar huwelik ontvlug, ten einde geldelik onafhanklik te wees. Die roman bepleit die skepping van klein sosialistiese koöperasies wat gebaseer is op die Russiese plattelandse kommunes, maar gerig is op industriële produksie. Die skrywer het die idee bevorder dat dit die intellektuele se plig was om die werkende massas in Rusland op te voed en op die baan na sosialisme te plaas wat kapitalisme sou omseil. Een van die karakters in die roman genaamd Rakhmetov het, ondanks sy geringe rol, 'n rolmodel geword van die filosofiese materialisme en Russiese radikalisme. Die roman gee ook tydens 'n droom van een karakter gestalte aan 'n samelewing wat 'n "ewige vreugde" van die aardse tipe verkry.


In chemie en fisika stel Dalton se wet (ook bekend as Dalton se wet van parsiële druk) dat die totale druk van 'n mengsel van nie-reagerende gasse gelyk is aan die som van die parsiële druk van die individuele gasse. Hierdie empiriese wet is in 1801 deur John Dalton waargeneem en in 1802 gepubliseer en is verwant aan die ideale gaswette. Die druk van 'n mengsel van nie-reagerende gasse kan soos volg gedefinieer word: P totaal = ∑ i = 1 n p i {\displaystyle P_{\text{totaal}}=\sum _{i=1}^{n}p_{i}}         of         P totaal = p 1 + p 2 + p 3 + . . . p n {\displaystyle P_{\text{totaal}}=p_{1}+p_{2}+p_{3}+...p_{n}} waar p1, p2, …, pn die parsiële druk van elke komponent verteenwoordig. p i = P totaal y i {\displaystyle p_{i}=P_{\text{totaal}}y_{i}}         en         y i = p i P totaal = n i n totaal = V i V totaal


Nico Hülkenberg (Duitse uitspraak: [Niko hʏlkənbɛɐ̯k], gebore 19 Augustus 1987) is 'n Duitse professionele renjaer wat van 2017 tot 2019 vir die Renault Formule 1-span gejaag het. In 2015 het hy ook aan twee rondtes van die 2015 Wêreldbeker-FIA-uithoukampioenskapseisoen vir Porsche deelgeneem, en wen die 2015 Le Mans 24-uur in sy eerste poging. Hy was die 2009-kampioen in die GP2-reeks, en is 'n vorige kampioen van beide die Formule 3 Euro-reeks en A1 Grand Prix, as deel van A1-span Duitsland. Hy is een van slegs drie jaers wat sedert 2005 die GP2-kampioenskap in sy debuutseisoen kon inpalm, die ander twee is Lewis Hamilton en Nico Rosberg. "Nico Hülkenberg returns to Sahara Force India with multi-year deal". Sahara Force India F1 Team. Sahara Force India F1 Team. 3 Desember 2013. Geargiveer vanaf die oorspronklike op 8 Januarie 2014. Besoek op 3 Desember 2013. "Nico Hülkenberg joins Renault Sport Formula One Team" (in Engels). Renault Sport F1. Besoek op 14 Oktober 2016.


Fernando Alonso Díaz (gebore op 29 Julie 1981 in Oviedo) is 'n Spaanse Formule Eenrenjaer en 'n tweemalige wêreldrenkampioen. As 24-jarige wen hy sy eerste F1-titel in 2005 en word so die jongste persoon om 'n Grand Prix-seisoen te wen. Die rekord is in 2008 deur Lewis Hamilton en weer in 2010 deur Sebastian Vettel verbeter. Alonso het reeds op driejarige ouderdom met knortjorre rondgerits. Hy het daarna in 1994–1997 knortjorwedrenne gewen in Spanje, en is in 1996 as die wêreldknortjorkampioen gekroon. Hy het die wêreld van Formule Een in 2001 betree by die Minardispan, en verskuif na Renault as toetsbestuurder die volgende jaar. Alonso is in die 2003-seisoen bevorder tot 'n gereelde renjaer in die Franse span. Tydens die 2007-seisoen het Alonso vir die McLarenspan gejaag, maar is later terug na Renault vir twee seisoene in 2008–2009. Sedert die 2010-seisoen is Alonso opgeneem in die Ferrarispan, om die Italiaanse span verder te versterk. Die salaris wat hy by Ferrari verdien het in die 2010-seisoen word geskat op 30 miljoen euro, en sedert die onttrekking van Kimi Räikkönen aan die einde van 2009, word Alonso die hoogsbesoldigde F1-bestuurder vir die 2010-seisoen.


Hongwu (21 Oktober 1328 – 24 Junie 1398) was die stigter en eerste keiser van die Ming-dinastie in China. Sy persoonlike naam was Zhu Yuanzhang (voorheen Chu Yuan-chang of Tsjoe Joean-tsjang). In die middel van die 14de eeu is China geteister deur hongersnood, peste en opstande. Zhu Yuanzhang het ’n leër op die been gebring wat China verower en ’n einde aan die Mongoolsbeheerde Yuan-dinastie gebring het. Hy het die Mongole gedwing om na die Sentraal-Asiatiese steppe terug te val en het die Ming-dinastie begin 1368 gestig. Later in die jaar het sy magte die Yuan-hoofstad, Khanbaliq (moderne Beijing), binnegeval. Hongwu het net sy familie vertrou en het sy talle seuns magtige feodale prinse aan die noordelike vleilande en die Yangtze-vallei gemaak. Hy het sy kleinseun, Jianwen, as sy opvolger aangewys. Jianwen se bewind het nie lank geduur nie, want sy pogings om sy ooms in toom te hou het daartoe gelei dat een van hulle, Yongle, die bewind oorgeneem het. Die meeste van die historiese terreine wat met Hongwu verband hou, is in Nanjing, die oorspronklike hoofstad van die Ming-dinastie.


Die De Havilland Tiger Moth is 'n tweevlerkvliegtuig wat in die 1930's deur Geoffrey de Havilland ontwerp is. Tydens die Tweede Wêreldoorlog word meer as 4 000 eksemplare gebou en deur die Britse Koninklike Lugmag (Royal Air Force) gebruik vir die opleiding van vlieëniers. Die Britse Lugmag skort die gebruik van die vliegtuie in 1952 op, maar omdat die vliegtuig relatief goedkoop is om te bedryf, bly dit gewild in die burgerlugvaart. (en) "De Havilland Tiger Moth (D.H.82)." web.archive.org. Besoek op 17 Mei 2014. Wikimedia Commons het meer media in die kategorie De Havilland Tiger Moth. In 'n Tiger Moth oor Johannesburg op YouTube


Ismā'īl (Arabies: إسماعيل) is die Arabiese naam van die Bybelfiguur Ismael. Hy was die seun van Ibrahim (Abraham) en Hajar (Hagar). Hy word in Islam beskou as ’n profeet en ’n voorvader van Mohammed. Hy word ook verbind met Mekka en die bou van die Kaäba, die heiligste plek in Islam. Ismael se verhaal word vertel in die Koran, hadit-versamelings en ander Islamitiese geskrifte. Sy naam beteken "God sal hoor". Die farao het vir die kinderlose Abraham sy dogter, Hagar, as tweede vrou gegee en sy het vir hom ’n seun, Ismael, gebaar. Volgens Islamitiese geleerdes en bronne het Sara vir Abraham gevra om Hagar en haar seun weg te stuur omdat sy jaloers was. Abraham het hulle toe na Mekka geneem en in die woestyn gelos. Toe Hagar vir Abraham vra of Allah hom beveel het om dit te doen, het hy ja gesê. Hierop het sy geantwoord: Dan sal Allah ons nie verlaat nie. Gou was die ma en kind dors en Hagar het tussen die heuwels Safa en Marwa heen en weer gehardloop op soek na water.


Charles Michael "Charlie" Adler (gebore 2 Oktober 1956) is 'n Amerikaanse akteur en komediant. Hy is bekend vir sy rolle in die rolprente Transformers (2007), Transformers: Revenge of the Fallen (2009), en Transformers: Dark of the Moon (2011), en in die televisiereeks Sonic the Hedgehog (1993). Charlie Adler is op 2 Oktober 1956 in Paterson, New Jersey in die Verenigde State van Amerika gebore. 1988: BraveStarr: The Legend 2007: Transformers 2009: Transformers: Revenge of the Fallen 2011: Transformers: Dark of the Moon 2013: I Know That Voice 1985: Rock 'n' Wrestling 1986: My Little Pony 'n Friends 1986: The Glo Friends 1987: BraveStarr 1987: Mighty Mouse: The New Adventures 1987: Sky Commanders 1987: Little Clowns of Happytown 1987: The Little Wizards 1988: The Completely Mental Misadventures of Ed Grimley 1988: Dino-Riders 1988: A Pup Named Scooby-Doo 1988: Slimer!


Iwan Stepanovich Konef (Russies: Ива́н Степа́нович Ко́нев; 28 Desember [O.S. 16 Desember] 1897 - 21 Mei 1973) was 'n Sowjet-generaal en maarskalk van die Sowjetunie wat tydens die Tweede Wêreldoorlog die Rooi Leërmagte aan die Oostelike Front gelei het, wat verantwoordelik was vir die onttrekking van 'n groot deel van Oos-Europa deur die Spilmoondhede. Gebore aan 'n boeregesin, word Konef in 1916 in die keiserlike Russiese leër ingewy en veg hierna in die Eerste Wêreldoorlog. In 1919 sluit hy by die Bolsjewiste aan en dien tydens die Russiese burgeroorlog in die Rooi Leër. Nadat hy in 1926 aan die Frunze Militêre Akademie gegradueer het, vorder Konef geleidelik deur die geledere van die Sowjet militêre strukture. Teen 1939 word hy 'n lid van die Sentrale Komitee van die Kommunistiese Party. Ná die Duitse inval in die Sowjetunie in 1941 neem Konef aan 'n reeks groot veldtogte deel, waaronder die gevegte van Moskou en Rzhev. Konef was die bevelvoerder tydens groot Sowjet-offensiewe in Kursk, die Dnjepr-Karpaten en Vistula-Oder. In Februarie 1944 word hy bevorder tot 'n maarskalk van die Sowjetunie.


Die heuningby (Apis mellifera) is 'n insek wat dwarsoor die wêreld versprei is. Heuningbye word deur die mens benut vanweë die heuning en byewas wat hulle produseer, asook vir die bestuiwing van gewasse (veral vrugte). Byebevolkings wat vir menslike gebruik aangewend word, word deur byeboere aangehou en onderhou. In Europa bestaan daar twee geneties verskillende bevolkings heuningbye. Uit DNS-analises blyk dit dat hierdie twee bevolkings nouer verwant aan die Afrika-heuningby is as aan mekaar. Heuningbye beskik oor 'n interne biologiese klok wat hulle in staat stel om beter te kan navigeer en hul take te kan verdeel. Hulle is uiters sosiale insekte en woon in gemeenskappe wat uit ongeveer 'n halfmiljoen bye bestaan. Verreweg die meeste lede van hierdie gemeenskappe is steriele vroulike werkerbye. Slegs 'n paar honderd bye in die bevolking is mannetjies, ook genoem hommels. 'n Hommel se taak is om met 'n koningin te paar ('n aantal van hulle met een koningin op haar "bruidsvlug") en dié vrugbare wyfie se taak is om daarna lewenslank eiers te lê ten einde die byegemeenskap se voortbestaan te verseker.


USA Today is 'n Amerikaanse dagblad wat deur Gannett Company Inc. gepubliseer word. Met 'n oplaag van 2 278 022 is dit die grootste koerant van die Verenigde State en op een na die grootste Engelstalige koerant, net na The Times of India. Die koerant is in 1982 gestig as alternatief vir die kleurlose koerante van die tyd. Een van die koerant se kenmerke is dat dit baie diagramme en foto's bevat. www.usatoday.com Hierdie artikel is ’n saadjie. Voel vry om Wikipedia te help deur dit uit te brei.


Die Peerage of Ireland behels die adellike titels wat deur Engelse monarge volgens hul gesag as Lord of Koning van Ierland, of deur latere monarge van die Verenigde Koninkryk van Groot-Brittanje en Ierland geskep is. Adellike titels, wat ontvang kon word, was Duke (hertog), Marquess (markies), Earl (graaf), Viscount (burggraaf) en Baron. Die skepping van sodanige titels is in die 19de eeu gestaak. Die Kroon van die Verenigde Koninkryk van Groot-Brittanje en Noord-Ierland oefen steeds jurisdiksie oor die Peerage of Ireland uit, insluitende adellikes wie se titels van plekke afgelei is wat tans in die Republiek van Ierland (Éire) geleë is. Artikel 40.2 van die Ierse grondwet verbied die toekenning van adellike titels deur die staat sodat adellike of eretitels deur Ierse burgers uitsluitlik ontvang mag word indien die Ierse regering vooraf sy toestemming daaraan verleen het. "Bunreacht na hÉireann – Constitution of Ireland, Article 40.2: 1° Titles of nobility shall not be conferred by the state. 2° No title of nobility or of honour may be accepted by any citizen except with the prior approval of the Government" (PDF).


Rosario Dawson (gebore 9 Mei 1979) is 'n Amerikaanse aktrise en vervaardiger. Sy is bekend vir haar rolle in die rolprente Alexander (2004), Rent (2005), Eagle Eye (2008), en The Lego Batman Movie (2017).


Foibe (Grieks: Φοίβη) was in die Griekse mitologie ’n Titaniese godin wat gewoonlik met die maan verbind is. Sy was die dogter van Uranos en Gaia en die metgesel van haar broer Koios. Hulle het twee dogters gehad: Leto, die moeder van Artemis en Apollo, en Asteria, die moeder van Hekate. Hesiodus, Teogonie, 404ff. Hierdie artikel is vertaal uit die Engelse Wikipedia Theoi Project: Phoebe Hierdie artikel is ’n saadjie. Voel vry om Wikipedia te help deur dit uit te brei.


Las Palmas de Gran Canaria, of kortweg Las Palmas, is sedert 1478 saam Santa Cruz de Tenerife die hoofstad en grootste stad van die Kanariese Eilande. Die Kanariese Eilande is 'n outonome gemeenskap van Spanje langs die kus van Noord-Afrika in die Atlantiese Oseaan. Die stad het in 2010 'n bevolking van 383 308 gehad en het 'n oppervlakte van 100,55 km². Dit is op 24 Junie 1478 deur Spanjaarde onder Juan Rejón as Real de Las Palmas gestig. Wikimedia Commons het meer media in die kategorie Las Palmas de Gran Canaria. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Russies-Ortodokse patriargaat van Moskou het in 1589 ontstaan toe dit die Moskouse aartsbisdom vervang het. Die patriarg van Moskou is ook patriarg van die hele Rusland. Die geskiedenis van die Russies-Ortodokse Kerk begin met die kerstening van Kiëf-Roes, wat algemeen beskou word as in 988, hoewel dit soms betwis word. In 1316 het die aartsbiskop van Kiëf sy setel na die stad Wladimir geskuif en in 1322 na Moskou. In 1589 is die aartsbiskopsetel verhef tot ’n patriargaat. Pieter die Grote het die patriargaat in 1721 afgeskaf en vervang met die Heiligste Regerende Sinode, en die patriarg van Moskou is weer ’n aartsbiskop of metropoliet genoem. Die patriargaat is in 1917 herstel en in 1925 weer afgeskaf deur die Sowjet-regering. Dit is in 1943 tydens die Tweede Wêreldoorlog vir oulaas herstel op inisiatief van Josef Stalin.


Die NG gemeente Graaff-Reinet, vroeër bekend as die NG Grootkerk, is op 11 November 1792 gestig as sesde gemeente van die Nederduitse Gereformeerde Kerk aan die Kaap en is vandag die oudste gemeente in die Sinode van Oos-Kaapland asook die provinsie Oos-Kaap. In 2016 het die gemeente 835 belydende en 218 dooplidmate gehad. Op 1 Januarie 2018 het die eenwording van Nuwekerk en NG Grootkerk 'n werklikheid geword. Cradock met sy drie gemeentes is nou die enigste dorp op die Oos-Kaapse platteland met meer as een NG gemeente. In die 18de eeu het die boere se perdekommando's, wat van die Kaap af ooswaarts getrek het, die gebied van die Kamdeboovlakte en die Sneeuberg bereik. Die eerste plase aan die voet van die Sneeuberge is in die dekade ná 1770 aangelê. Onrus, wetteloosheid en talle botsings met die Xhosas het die vroeë geskiedenis van Graaff-Reinet gekenmerk. Eers met die aanstelling van 'n landdros, wat wet en orde moes handhaaf, het die vreedsame ontwikkeling van die dorp begin. Mauritz Woeke, die eerste landdros, is op 13 Desember 1785 na die destydse grensgebied gestuur.


Die Orde van Mapungubwe word toegeken aan Suid-Afrikaanse burgers vir uitstaande prestasie en uitnemendheid. Die orde is in 2002 deur die regering van Suid-Afrika ingestel. Dit vervang die ouer Orde van die Goeie Hoop, die Orde van die Ster van die Suide en die Orde van Verdienste. Die Koninkryk van Mapungubwe het meer as duisend jaar gelede in die noorde van Suid-Afrika bestaan. Dié koninkryk is onderskei deur 'n gesofistikeerde regeringstelsel, 'n ontwikkelde landboustelsel en myn- en metallurgienywerheid. Mapungubwe het wyd en syd handel gedryf – met lande tot so ver weg as China. Mapungubwe het in sy tyd die uitnemendheid van menslike denke en vindingrykheid verteenwoordig. Mapungubwe-renoster – Hierdie welbekende goue beeldjie van 'n renoster is by die argeologiese opgrawing van Mapungubwe ontdek. 'n Met goud geplateerde figuurtjie is rondom 'n sagte kern – waarskynlik gekerfde hout – gevorm. Hierdie beeldjie is getuie van die uitnemende menslike vindingrykheid wat in die koninkryk bestaan het. Mapungubwe-heuwel – Die heuwel vorm die agtergrond van die orde. Dit is 'n sandsteenheuwel wat neergelê is op modderafsettings in 'n droë, subtropiese gebied met ongereëlde somerreëns.


Amerigo Vespucci (* Florence, 9 Maart 1454 – † Sevilla, 22 Februarie 1512) was 'n Florentynse ontdekkingsreisiger wat in Spaanse en Portugese diens dele van die Nuwe Wêreld (die Amerikas) verken het. Die Amerikas is vervolgens glo na hom vernoem, alhoewel dit egter nie algemeen aanvaar word nie. Amerigo lyk wat op America en het daarom die verbinding van die name moontlik gemaak. Martin Waldseemüller se kaart van 1513 het die naam van America (aangegee op sy kaart van 1507) na Terra incognita verander en het die verwysings aan Verspucci laat verval. Vespucci is in Florence gebore. Hy het in hierdie stad, wat as een van die kernpunte van die Renaissance beskou word, grootgeword. Hy is deur die ryk bankiersfamilie De' Medici in diens geneem. Hy het al wat diplomatieke ervaring gehad nadat hy deelgeneem het aan 'n gesantskap na Lodewyk XI van Frankryk, en het dus bankier geword. In 1492 het hy die opdrag gekry om na Sevilla te reis om daar die ekonomiese sake van die De Medici te gaan behartig. Oor die res van sy lewe daar is nie veel bekend nie, maar dis wel beslis dat hy gereeld in kontak met seevaarders gekom het.


Vrye sagteware verwys na sagteware wat vry is eerder as dat dit gratis of verniet is (alhoewel laasgenoemde ook dikwels op vrye sagteware van toepassing is). Die gebruiker het die vryheid om die sagteware te gebruik, te kopieer, te versprei, te bestudeer, te verander of te verbeter. Die reg om 'n rekenaarprogram te studeer en te wysig, behels dat bronkode beskikbaar gestel word aan gebruikers van daardie program. Alhoewel dit dikwels 'toegang tot bronkode' of 'openbare beskikbaarheid' genoem word, beveel die Free Software Foundation aan om teen daardie terme te dink, omdat dit die indruk kan gee dat gebruikers 'n verpligting het (in teenstelling met 'n reg) om nie-gebruikers 'n afskrif van die program te gee. Alhoewel die term vrye sagteware is in die verlede losweg gebruik, Richard Stallman word gekrediteer met die sinvolle definieise in die vrye sagteware-beweging in 1983 begin toe hy die GNU-projek geloods het: 'n gesamentlike poging om 'n bedryfstelsel te skep wat vryheid respekteer en die gees van samewerking te laat herleef.


Sonvlekke is relatief donker kolle op die Son se oppervlak. Dit hou verband met relatief koeler plekke op die Son. Dié afkoeling word veroorsaak deur sterk magneetvelde wat die konveksie van plasma bemoeilik en so die hittetoevoer vanuit die binneste deel van die ster tydelik verminder. Ná ’n tyd verdwyn die sonvlekke weer. Dit kom gewoonlik in pare voor, elk met ’n teenoorgestelde magneetpool. Die aantal sonvlekke kan as 'n maatstaf dien van die Son se aktiwiteit: hoe meer daar te siene is, hoe meer aktief is die son. 'n Akiewe son produseer kort ontploffings van energie waar gelade deeltjes vrykom. Wanneer die deeltjies die aardse atmosfeer binnedring, kan dit Poollig veroorsaaak. Die kans vir Poollig is die grootste in jare met baie sonaktiwiteit. Gemiddeld om die elf jaar, in 'n "aktiewe" periode, wissel die Son se magnetiese pole van plek. Die laaste keer dat dit gebeur het was einde Desember 2013. Die volgende keer dat die pole van posisie gaan wissel sal in 2024 wees. Die poolverskuiwing vind altyd op die sonmaksimum plaas, die periode van die grootste sonaktiwiteit in die elfjarige siklus van die Son.


AftoWAZ (Russies: АвтоВАЗ; met Latynse letters: AvtoVAZ) is die Russiese motorvervaardiger wat voorheen bekend was as WAZ, maar buite Rusland beter bekend is onder die handelsnaam Lada. WAZ staan vir Wolzjski Aftomobilni Zawod (ВАЗ, Во́лжский автомоби́льный заво́д; Volzhskij avtomobil'nyj zavod of Wolga-motorfabriek). Die maatskappy is in die laat 1960's in die Sowjetunie gestig in samewerking met Fiat. Dit is die grootste maatskappy in die Russiese motorbedryf. Die Renault–Nissan Alliance besit tans 100%. Die maatskappy vervaardig byna ’n miljoen motors per jaar, onder meer die Kalina, Lada 110 en die Niva-veldryvoertuig. Die oorspronklike WAZ-2101 en die motors wat daarop geskoei is, bly egter die modelle wat die meeste met die naam verbind word. Die WAZ-aanleg is een van die grootstes in die wêreld, met produksiebane van 140 km, en is uniek in die opsig dat die meeste onderdele vir die motors deur die maatskappy self gemaak word. Die oorspronklike Lada was bedoel as ’n "volksmotor" vir die Oosblok – sonder enige van die luukses wat in Westerse motors van dié era as vanselfsprekend aanvaar is.


Kenia (Engels en Swahili: Kenya, [ˈkɛɲa], luister (hulp·inligting)), amptelik die Republiek Kenia (Engels: Republic of Kenya, Swahili: Jamhuri ya Kenya), is 'n land in Afrika en 'n stigterslid van die Oos-Afrika Gemeenskap (OAG). Die hoofstad en grootste stad is Nairobi. Kenia se gebied lê aan die ewenaar en strek oor die Oos-Afrikarif wat 'n diverse en uitgebreide terrein dek, wat rofweg vanaf die Victoriameer tot by die Turkanameer is en verder tot by die Indiese Oseaan. Dit grens aan Tanzanië in die suide, Uganda in die weste, Suid-Soedan in die noordweste, Ethiopië in die noorde en Somalië in die noordooste. Kenia se grondgebied beslaan 580 367 vierkante kilometer en het in 2017 'n bevolking van sowat 47 miljoen mense getel. Die Groot Mere van Afrika-streek, waarvan Kenia 'n deel is, is reeds sedert die Laer Paleolitiese-periode deur mense bewoon. Teen die eerste millennium n.C. het die Bantoe-uitbreiding die gebied van Sentraal-Wes-Afrika bereik.


Hazel Crowney (gebore 15 September 1982) is 'n Engelse aktrise. Sy is bekend vir haar rolle in die rolprente MP3: Mera Pehla Pehla Pyaar (2007), Stand By (2011), Unforgettable (2014), en khel toh ab shuru hoga (2016). 2007: MP3: Mera Pehla Pehla Pyaar 2010: A Flat 2010: Mittal v/s Mittal 2010: Dunno Y Na Jaane Kyun... 2011: Stand By 2013: Kyun Hua Achanak 2014: Unforgettable 2016: khel toh ab shuru hoga 2016: Shankara Hazel Crowney in die Internet-rolprentdatabasis


Die Île-de-France is 'n administratiewe gebied in Noord-Frankryk, wat grotendeels ooreenkom met die metropolitaanse gebied van die hoofstad Parys. Dit is gevolglik ook die mees digbevolkte streek van Frankryk met 'n oppervlakte van 12 012 km2 en 'n bevolking van 12 278 210 in 2020. Die naam van die gebied, wat letterlik "eiland van Frankryk" beteken, is afgelei van die riviere Seine, Marne, Oise en Beuvronne, wat die streek soos 'n eiland omsluit. Die Île-de-France bestaan naas Parys uit die départements Essonne, Hauts-de-Seine, Seine-et-Marne, Seine-Saint-Denis, Val-d'Oise, Val-de-Marne en Yvelines. Die Île-de-France is die historiese hartland van Frankryk, en vroeë benamings soos Francia of Fransië verwys eintlik hoofsaaklik na hierdie gebied. Sedert die oorwinning van Clovis I oor Syagrius dien die Île-de-France – met 'n kort onderbreking tydens die 7de eeu – as die politieke sentrum van Frankryk. Eeue lank kom dit ooreen met die Franse kroondomein, die domaine royal.


Natalia Oreiro (gebore 19 Mei 1977) is 'n Uruguaanse sangeres en musikant. Natalia Oreiro (1998) Tu veneno (2000) Turmalina (2002) Gilda, no me arrepiento de este amor (2015)


Karel Martel staan bekend as 'n verlosser en held vir die Frankiese Ryk asook talle ander volke. Op 17 Oktober 732 n.C. is die lot van Europa tydens die Slag van Poitiers beslis. Volgens oorlewering het twee groot leërs mekaar op die dag naby die stad Poitiers in Frankryk in 'n stryd om lewe en dood aangepak. Die een was die Moslem- en die ander die Christen-leër. Die stryd het reeds ses dae geduur en die Moslems het hul magte een na die ander teen die Christen-leër ingewerp, net om elke keer teruggedryf te word. Toe, op die sewende dag, het die beslissende en grootste aanslag gekom. Maar aan die einde daarvan was die Christen-linies nog steeds ongeskonde. Dieselfde nag het die Moslems, vreesbevange na hul nederlaag, uit hul kampe gedros en dit ordeloos agtergelaat. Bittere twiste het onder hulle uitgebreek terwyl hulle suidwaarts in die rigting van Spanje beweeg het. Hoewel hulle nie deur hul oorwinnaars agtervolg is nie, het hulle nie omgedraai voordat hulle die Pireneë bereik het nie. En daarmee het die gevaar van Moslem-oorheersing vir die Christendom gewyk.


Harvey Weinstein CBE (/ ˈwaɪnstiːn /; gebore op 19 Maart 1952) is 'n voormalige Amerikaanse vervaardiger en 'n veroordeelde seksoortreder. Hy en sy broer Bob Weinstein het die vermaaklikheidsonderneming Miramax gestig, wat suksesvolle onafhanklike films vervaardig, waaronder Sex, Lies, and Videotape (1989), The Crying Game (1992), Pulp Fiction (1994), Heavenly Creatures (1994), Flirting with Disaster (1996), en Shakespeare in Love (1998). Weinstein het 'n Oscar-toekenning gewen vir die vervaardiging van Shakespeare in Love en sewe Tony-toekennings vir dramas en musiekblyspele, waaronder The Producers, Billy Elliot the Musical, en August: Osage County. Nadat hulle Miramax verlaat het, stig Weinstein en sy broer Bob The Weinstein Company, 'n mini-groot filmateljee. Hy was van 2005 tot 2017 medevoorsitter, saam met Bob. Weinstein is in Oktober 2017, na bewerings van seksuele misbruik, uit sy onderneming ontslaan en uit die Academy of Motion Picture Arts and Sciences geskors. Meer as 80 vroue het teen 31 Oktober aantygings teen Weinstein gemaak.


Anys (Pimpinella anisum) is 'n blomplant in die Apiaceae-familie inheems aan die oostelike Middellandse See-streek en Suidwes-Asië. Die geur toon ooreenkomste met 'n paar ander speserye, soos steranys, vinkel en soethout ("drop"). Anys is 'n kruidagtige eenjarige plant wat tot 'n meter of hoër groei. Die blare aan die basis van die plant is eenvoudig, 1-5 cm lank en vlak gelob, terwyl blare hoër op die stingels veeragtig geveerd is, verdeel in talle klein pamflette. Die blomme is wit, ongeveer 3 mm in deursnee, wat in digte skerms voorkom. Die vrug is 'n langwerpige, droë skisokarp, 3-6 mm lank, gewoonlik "anys" genoem. Anys dien as voedselplant vir die larwes van sommige Lepidoptera-spesies (skoenlappers en motte), insluitend die kalk-gespikkelde wurm en aalwurm. Illustrasie uit Köhler's Medizinal-Pflanzen, 1897 The Plant List, Pimpinella anisum L. Altervista Flora Italiana, Anice vera, Pimpinella anisum L. Anise (Pimpinella anisum L.) uit Gernot Katzer’s Spice Pages Hierdie artikel is ’n saadjie.


Ammoniak (NH3) is 'n verbinding van waterstof en stikstof. Die verbinding het 'n skerp, irriterende reuk en word in die natuur gevorm wanneer stikstofhoudende plantreste saam met ander verrottende materiaal in grond voorkom of in die grond ingewerk word. Ammoniak was tot voor die Eerste Wêreldoorlog verkry deur die droë distillasie van die stikstofhoudende reste en uitskeidings van plante en diere. Eers na dié oorlog is ammoniak sinteties vervaardig. Dit geskied deur eers waterstof te berei deur byvoorbeeld metaan of aardgas teen 'n hoë temperatuur met stoom te meng. Die mengsel word dan deur 'n nikkel-katalisator in koolstofmonoksied en waterstof geskei. In 'n verdere proses reageer die koolstofmonoksied met water om koolstofdioksied en nog waterstof te vorm. Die koolstofdioksied kan deur absorpsie in oplossings uit die gasmengsels onttrek word en waterstof bly dan oor. Die waterstof word met stikstof, afkomstig van lug, gemeng. Die gasmengsel word deur die Haber-Bosch-proses onder hoë druk en hoë temperatuur oor 'n katalisator van ysteroksied gestuur sodat ammoniak vorm.


Thomas van Aquino, Aquinas of Thomas Aquinas (Roccasecca, ± 28 Januarie 1225 – Fossanova, 7 Maart 1274) was 'n Italiaanse filosoof en teoloog. Hy is die invloedrykste sistematiese denker op teologiese en wysgerig gebied uit die middeleeue. Sy idees het 'n belangrike invloed op die Rooms-Katolieke geloof gehad. Thomas van Aquino is gebore in die kasteel Roccasecca. Hy was lid van 'n vooraanstaande familie wat graag wou hê dat Thomas by die Benediktynse orde ingewy word. Hy het egter in 1244 by die Dominikaanse kloosterorde aangesluit. Sy familie was so kwaad hieroor dat sy broers hom ontvoer en in die kasteel geiselaar gehou het. In 1246 is hy na Parys gestuur waar hy onder die Duitse filosoof Albertus Magnus gestudeer het. Later het hy Magnus na Keulen gevolg. In 1252 begin Thomas om in die Bybel onderrig te gee. Dit het hy in die Saint Jacques klooster in Parys gedoen. In hierdie tyd het hy enkele belangrike kommentare op 'n aantal Ou Testamentiese en Nuwe Testamentiese boeke geskryf. Op bevel van Pous Alexander IV het hy in 1257, saam met die teoloog Bonaventura, die graad van Magister Artium deur die universiteit van Parys verwerf.


Die jaar 1916 was 'n skrikkeljaar wat volgens die Gregoriaanse kalender op 'n Saterdag begin het. Dit was die 16de jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 8 Februarie – Die Universiteit van Fort Hare word in Alice in die huidige Oos-Kaap geopen. 12 Februarie – Eerste Wêreldoorlog: Die Slag van Salaita vind plaas in Brits Oos-Afrika. 21 Februarie – Eerste Wêreldoorlog: Die Slag van Verdun begin. 9 Maart – Generaal Pancho Villa lei 1500 Meksikane in 'n aanval oor die VSA-grens op Columbus, Nieu-Meksiko, wat aanleiding gee tot 'n strafekspedisie deur die Amerikaanse Leër. 5 Mei – 'n Groot vloed tref die Baviaanskloof, die Campbell-monument is opgerig ter ere van die slagoffers. 20 Mei – Eerste uitgawe van die maandblad De Huisgenoot. 31 Mei – Eerste Wêreldoorlog: Die Slag van Jutland vind plaas. 24 Junie – Mary Pickford word die eerste filmster om ’n kontrak van ’n miljoen Amerikaanse dollar te kry. 1 Julie – Eerste Wêreldoorlog: Die Slag van die Somme begin.


Die jaar 1991 was 'n gewone jaar wat volgens die Gregoriaanse kalender op 'n Dinsdag begin het. Dit was die 91ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 13 Januarie – Spesiale troepe van die Sowjetunie se Departement van Binnelandse Sake beset die radiostasie en televisietoring van Vilnius, Litaue. 14 ongewapende Litause betogers sterf. 28 Februarie – Die Golfoorlog kom tot 'n einde. 9 April – Georgië word van die Sowjetunie onafhanklik. 18 Mei – Somaliland verklaar eensydig sy onafhanklikheid van Somalië. 12 Junie – Boris Jeltsin verkies as president van Rusland. 12 Junie – Berg Pinatubo, vulkaan in die Filippyne, bars uit. 25 Junie – Kroasië en Slowenië verklaar hul onafhanklikheid van Joego-Slawië. 27 Junie – Kroasië en Slowenië word deur Joego-Slawiese magte aangeval. 29 Junie – Suid-Afrika sluit weer as 'n volle lid by die Internasionale Krieketraad (IKR) aan. 30 Junie – Die Groepsgebiedewet van Suid-Afrika word afgeskaf. 22 Julie – Die reeksmoordenaar, Jeffrey Dahmer, word in hegtenis geneem nadat oorblyfsels van 11 mans en seuns in sy woonstel gevind is.


Oleum (Latyn oleum, beteken olie), is 'n term wat verwys na die oplossings van verskeie komposisies van swaweltrioksied in swaelsuur, of soms meer spesifiek aan piroswaelsuur. Oleum is geïdentifiseer deur die CAS-nommer 8014-95-7 (EC/Lys nommer: 616-954-1 ; ECHA InfoCard: 100.116.872). Oleums kan beskryf word deur die formule ySO3·H2O waar y die totale molêre massa van swaweltrioksied inhoud. Die waarde van y kan gevarieer word om verskillende oleums in te sluit. Hulle kan ook beskryf word deur die formule H2SO4·xSO3 waar x nou gedefinieer word as die molêre vrye swaweltrioksied-inhoud. Oleum word oor die algemeen beoordeel volgens die gratis SO3 inhoud volgens massa. Dit kan ook uitgedruk word as 'n persentasie van swaelsuursterkte; vir oleum konsentrasies, wat meer as 100% sal wees. Byvoorbeeld, 10% oleum kan ook uitgedruk word as H2SO4·0.13611SO3, 1.13611SO3·H2O of 102.25% swaelsuur. Die omskakeling tussen % suur en % oleum is: % suur = 100 + 18/80 × % oleum Vir x = 1 en y = 2 is die empiriese formule H2S2O7 vir piroswaelsuur verkry.


Vaisakha is die tweede maand van die Hindoekalender en begin tussen 21 April en 21 Mei. Die eerste oes word dan ook gevier met die Baisakhi-fees. Vasakha begin wanneer die son in die sterrebeeld Ram is. Hierdie artikel is ’n saadjie. Voel vry om Wikipedia te help deur dit uit te brei.


24 Januarie is die 24ste dag van die jaar in die Gregoriaanse kalender. Daar volg nog 341 dae in die res van die jaar (342 in skrikkeljare). 41 – Na jare van misbruik vermoor Cassius Chaerea en die ontevrede Pretoriaanse Garde Romeinse keiser Gaius Julius Caesar Germanicus, beter bekend as Caligula, en sy jong gesin op wreedaardige wyse.


'n Mannetjie verwys in die natuur se diereryk na 'n manlike organisme van 'n spesie, hetsy 'n soogdier, vis, voël of reptiel. 'n Manlike (♂) organisme is die fisiologiese geslag wat sperm produseer. Elke spermatosoön kan versmelt met 'n groter vroulike gameet, of eiersel, in die proses van bevrugting. 'n Man kan nie seksueel reproduseer, sonder toegang tot ten minste een eiersel van 'n vrou nie, maar sommige organismes kan beide seksueel en ongeslagtelik voortplant. Die meeste manlike soogdiere, insluitend manlike mense, het 'n Y-chromosoom, wat die kode gee vir die produksie van groter hoeveelhede testosteroon deur die manlike geslagsorgane. Nie alle spesies het 'n gemeenskaplike geslagsbepalingstelsel nie. In die meeste diere, insluitend die mens, word geslag geneties bepaal, maar in sommige spesies kan dit bepaal word as gevolg van sosiale, omgewings- of ander faktore. Wyfie Wikimedia Commons het meer media in die kategorie Mannetjie. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1814 was 'n gewone jaar wat volgens die Gregoriaanse kalender op 'n Saterdag begin het. Dit was die 14de jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 6 April – Napoleon tree af vir die eerste keer en word na die eiland Elba verban. 18 Mei – Pous Pius VII publiseer Il trionfo oor die terugkeer na Rome. 24 Mei – Pous Pius VII keer terug na Rome uit gevangeskap in Frankryk. 16 Junie – Francesco Saverio Castiglioni (later Pous Pius VIII) keer terug na Montalto na sy gevangeskap in Frankryk. 22 Julie – Annibale Sermattei della Genga (later Pous Leo XII) dra Pous Pius VII se gelukwensing oor aan koning Lodewyk XVIII met sy heraanstelling na die val van Napoleon. 7 Augustus – Pous Pius VII herstel die Jesuǐte in ere. 24 Augustus – Washington, D.C. word afgebrand tydens die Anglo-Amerikaanse Oorlog van 1812. Die mure van die Withuis word daarna wit geverf om die rookskade te bedek. Oktober – Die Koninkryk Hannover word deur die Kongres van Wene gestig.


Ashvin is die sewende maand van die Hindoekalender. Ashvin is ook bekend as Aswayuja. Ashvin begin volgens die westerse kalender tussen 23 September en 22 Oktober wanneer die son in die sterrebeeld Maagd staan. Gedurende die maand Ashvin word Durga Puja-offers gedoen en word daar op die laaste dag Diwali (ligte-fees) gevier. Hierdie artikel is ’n saadjie. Voel vry om Wikipedia te help deur dit uit te brei.


Réunion (Frans: La Réunion, [la ʁeynjɔ̃], voorheen: Île Bourbon) is 'n eiland en oorsese département (département d'outre-mer, of DOM) van Frankryk, geleë in die Indiese Oseaan omtrent 700 kilometer oos van Madagaskar en 200 kilometer suidwes van Mauritius, met 'n oppervlak van 2 511 vierkante kilometer en 'n bevolking van 840 000 ("Réunionnais"). Nes die Franse moederland is Frans die amptelike taal van Réunion. Daarbenewens besig die bevolkingsmeerderheid die Kreools Réunionnais as moedertaal. Soos ander oorsese Franse gebiede is Réunion ook een van die 18 régions van Frankryk met 'n status soortgelyk aan dié van die metropolitaanse Frankryk op die Europese vasteland. Réunion maak deel uit van die Europese Unie en was danksy sy ligging die eerste gebied ter wêreld waar Euro-banknote en munte ingevoer is. President Paul Vergés was die eerste verbruiker wat sy inkopies met Euro's betaal het. Réunion is danksy die natuurskoon en die onmiddellike ervaring van die vier elemente vuur, water, aarde en lug, wat sy ongerepte landskappe en landvorms bied, nou een van die gewildste reisbestemmings vir Franse toeriste.


Jimmy Tatro (gebore 16 Februarie 1992) is 'n Amerikaanse akteur, regisseur, en skrywer. Hy is bekend vir sy rolle in die rolprente Grown Ups 2 (2013) en 22 Jump Street (2014), en in die televisiereeks American Vandal (2017). 2013: Grown Ups 2 2014: 22 Jump Street 2016: FML 2018: Camp Manna Action #1 2014: Almost Royal 2015: Little League World Series 2016: Uproarious 2017: American Vandal Bright Futures 2011: Life According to Jimmy Jimmy Tatro in die Internet-rolprentdatabasis Jimmy Tatro op Twitter Jimmy Tatro op Facebook Jimmy Tatro op Instagram


Parkinson se siekte (ook Parkinson-siekte) is 'n breinafwyking wat jou geleidelik spierbeheer laat verloor. Dis 'n neurologiese sindroom van die sentrale senuweestelsel soos dopamienvlakke in die brein afneem. Dit tas die pasiënt se vermoë aan om te beweeg en te praat. Die brein kan nie meer vinnig genoeg reageer nie, wat die pasiënt geleidelik verlam. Dit kan ook hul gemoed, gedrag en denke beïnvloed. Die siekte is vir die eerste keer in 1817 deur die Londense geneesheer James Parkinson (1755–1824) beskryf. Dit word gewoonlik deur ’n tekort aan die senuoordraer dopamien, veroorsaak weens degeneratiewe, vaskulêre of inflammatoriese veranderings in die basaalganglia (deel van die voorbrein). Die blootstelling aan sekere chemikalieë (soos sweisdampe) kan dit ook aanhelp. Die siekte word onder meer gekenmerk deur bewerigheid, rigiditeit, verlies aan spierbeheer, traer bewegings en 'n uitdrukkinglose gesig. Die simptome is aanvanklik lig. As dit vroeg behandel word, kan dit jare lank so bly. Dit kan egter nie genees word nie. Met vroeë behandeling is pasiënte se lewensverwagting omtrent dieselfde as vir mense daarsonder. Die siekte begin meestal tussen die 50ste en 60ste lewensjaar, veral by mans.


Die Volkswagen Crafter, wat in 2006 bekendgestel is, is die grootste bestelbus van 3 tot 5 ton wat deur die Duitse motorvervaardiger Volkswagen Commercial Vehicles vervaardig en bemark word. Die Crafter het die Volkswagen LT- naamplaatjie wat in 1975 bekendgestel is, amptelik vervang. Net soos die tweede generasie LT, is die eerste generasie Crafter 'n hernoemde Mercedes-Benz Sprinter, gebou deur Daimler AG, met 'n aandrywingstelsel deur Volkswagen. Die Daimler-variant is ook deur Daimler verkoop as die Freightliner Sprinter en die Dodge Sprinter. 'n Vol-elektriese variant, die e Crafter, is beplan vir kleinhandelverkope in 2017. Vanaf die 2017-modeljaar is die Crafter ontwerp en gebou deur Volkswagen, en word dit nie meer met die Sprinter geassosieer nie. 'n Weergawe van die Crafter word ook deur MAN Truck and Bus verkoop as die MAN TGE. Die belangrikste Europese mededingers is Renault Master, Ford Transit, Fiat Ducato, Mercedes-Benz Sprinter, Iveco Daily en Hyundai H350 .


Avispa Fukuoka (アビスパ福岡, Avispa Fukuoka?) is 'n Japannese sokkerklub in die stad Fukuoka Prefektuur, Japan. 1982–1993 Chuo Bohan 1994 Fujieda Blux 1995 Fukuoka Blux 1996– Avispa Fukuoka Makoto Tanaka Yasutoshi Miura Satoshi Tsunami Nobuyuki Kojima Wagner Lopes Chikara Fujimoto Yoshiteru Yamashita Teruaki Kurobe Daisuke Sakata Mike Havenaar Kensuke Nagai Daiki Niwa Pedro Troglio Sergio Vázquez David Bisconti Claudio Biaggio Joel Griffiths Alvin Ceccoli Alen Avdić Danilson Córdoba Nenad Maslovar Michael Obiku Richart Báez Juan Carlos Villamayor Pavel Badea Hierdie artikel is ’n saadjie. Voel vry om Wikipedia te help deur dit uit te brei.


Glareolidae is 'n familie van voëls in die orde van steltloperagtiges (Charadriiformes). Die familie omvat 17 spesies. Genus Cursorius Cursorius coromandelicus Cursorius cursor Cursorius rufus - Bloukopdrawwertjie Cursorius somalensis Cursorius temminckii - Trekdrawwertjie Genus Glareola Glareola cinerea Glareola lactea Glareola maldivarum Glareola nordmanni - Swartvlerksprinkaanvoël Glareola nuchalis - Withalssprinkaanvoël Glareola ocularis Glareola pratincola - Rooivlerksprinkaanvoël Genus Rhinoptilus Rhinoptilus africanus - Dubbelbanddrawwertjie Rhinoptilus bitorquatus Rhinoptilus chalcopterus - Bronsvlerkdrawwertjie Rhinoptilus cinctus - Driebanddrawwertjie Genus Stiltia Stiltia isabella Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Catherine, Hertogin van Cambridge (Engels: Catherine, Duchess of Cambridge; "gewone" naam: Catherine Elizabeth (Kate) Mountbatten-Windsor, gebore Middleton op 9 Januarie 1982 in Reading, graafskap Berkshire) is die eggenote van die Britse prins William, Hertog van Cambridge, wat die tweede aanspraakmaker op die Britse troon is. Die hertogin het in Bucklebury in die graafskap Berkshire grootgeword. Sy het die St. Andrew-skool in Pangbourne in die graafskap Berkshire en die Marlborough-kollege in die graafskap Wiltshire bygewoon, en daarna kunsgeskiedenis aan die Skotse Universiteit van St. Andrews gestudeer. Van November 2006 tot Oktober 2007 het sy by die klerefirma Jigsaw gewerk, en sedert einde 2008 by Party Pieces, 'n posbestellingsonderneming vir feesbenodigdhede en -versierings wat aan haar ouers behoort. Sy is nie van adellike afkoms nie en is 'n lid van die Anglikaanse Kerk. Sy het 'n jonger suster (Pippa, gebore 1983) en broer (James, gebore 1987). Kate en William het mekaar in 2001 aan die Universiteit van St. Andrews leer ken.


Die Saab J29 Tunnan is Swede se tweede straalmotorige vegvliegtuig, die Saab 21 was hulle eerste. Die naam Tunnan beteken die vaatjie in Sweeds, na aanleiding van die vliegtuig se voorkoms. Die ontwerp van die Tunnan is beinvloed deur navorsing gedoen oor swiepvlerke deur Duitsland tydens die Tweede Wêreldoorlog. Aangesien Swede geen ondervinding oor swiepvlerke gehad het nie, het hulle daarmee geëksperimenteer met die Saab 91 Safir. Die toetse was geslaagd en die J29 prototipe voltooi sy nooiensvlug op 1 September 1948. Dit was aangedryf deur 'n de Havilland Ghostmotor onder lisensie vervaardig deur Flygmotor. Die vliegtuig is in diens gestel in 1951 en produksie is eers in 1956 gestaak. Die J29B het groter brandstof tenks en die E model is toegerus met 'n nabrander. Die F model was toegerus met all vorige verbeteringe. Daar was ook grondaanval en verkenningsmodelle ontwikkel. Vanaf 1958 was die J29 geleidelik vervang met die Saab J32 Lansen. In 1960 het Swede J29's beskikbaar gestel aan die Verenigde Nasies vir gebruik in Belgiese Kongo tydens die Kongo-krisis. In 1961 het Oostenryk 30 van die Sweedse J29F's oorgeneem. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015.


Die Gewone vleiloerie (Centropus burchelli) is 'n standvoël wat voorkom aan die suid- en ooskus en aangrensende binneland van Suid-Afrika, Gauteng, Limpopo, Mpumalanga, Noordwes en kus van Mosambiek. In Engels staan die voël bekend as Burchell's Coucal. Tussen September en Februarie word 'n groot slordige nes in 'n doringboom tussen 0,5 en 1 meter van die grond af gebou. Gewoonlik word 4 wit eiers (2 tot 5) gelê wat deur albei ouers na 14 tot 18 dae uitgebroei word. Die jong voëltjies word vir die volgende drie weke deur albei ouers gevoer. Die Gewone vleilourie klouter deur digte bos om insekte en reptiele (soos sprinkane, slakke, paddas, akkedisse en verkleurmannetjies), asook voëls tot so groot as 'n lemoenduif te vang. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Centropus burchelli". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur.


'n Hoed is 'n tipe hoofbedekking of hooftooisel wat op 'n persoon se kop geplaas word. Daar is baie verskillende tipes van hoede. Hoede verskil in alle dele van die wêreld. Sommige hoede word nét deur vroue, sommige nét deur mans, en ander deur albei gedra; babas en kinders kan ook hoede dra. 'n Paar hoede word nooit deur iemand gedra nie, hierdie hoede word net vir versiering gebruik. Mense wat hoede maak, word hoedemakers genoem. Die vorm van hoede (of pette, wat soos hoede is) wat gedra word deur verskillende gemeenskappe in verskillende lande wissel baie. Sommige hoede of pette word as 'n teken van hoogs gespesialiseerde sosiale rolle gedra. As 'n voorbeeld, kan biskoppe musse dra en prokureurs en regters pruike dra. Meeste weermagte vereis ook altyd die dra van 'n hoofbedekking saam met 'n uniform. In sommige gemeenskappe is die dra van hoede van groot politieke belang, soos die wit hoed van die Engelse radikale, die hoed van vryheid van die Jakobyne van Frankryk, en die twee politieke partye in Swede, die Hoede (edelmanne) en pette (gewone mense).


Edward Wadie Said, ook genoem Saïd (Arabies: دوارد سعيد, Idwārd Wadī'sa'īd) (Jerusalem, 1 November 1935 – New York Stad, 25 September 2003) was 'n Palestynse-Amerikaanse literêre geleerde en voorvegter van die Palestynse saak. Said is in 'n Protestantse familie gebore, en het grootgeword in die Mandaatgebied van Palestina, Egipte en Libanon. Sy ouers het hom na 'n koshuisskool in New England gestuur. Vanaf 1963 het hy Engels aan die Columbia Universiteit gedoseer. Said was getroud en het twee kinders gehad. Said is bekend om sy kritiek teen die Westerse persepsie van die Ooste, en veral van die Arabiese wêreld. Hy verafsku veral Oriëntalisme en die post-kolonialisme. Said het baie geskryf oor kultuur, mag en politiek, maar sy mees gewilde, dikwels aangehaalde, maar ook baie gekritiseerde boek, is Orientalism van 1978. Hierin skets Said oriëntalisme as 'n invloedryke, effektiewe, Europees-ideologiese skepping, waarvan die wortels selfs teruggetrek kan word tot antieke tye.


Die Vormsel (of konfirmasie) is een van die sewe sakramente van die Rooms-Katolieke Kerk. Dit hoort by die inisiasie-rites. In die oudheid toe meestal volwassene tot bekering gekom het is die doop, die kommunie (eucharistie of nagmaal) en die vormsel gewoonlik op dieselfde dag toegedien. Die vormsel is gedurende die pontifikaat van Pous Clemens I ingevoer. Na die tweede Vatikaanse konsilie is die klem gelê op die bevestiging en die viering van die keuse wat die ouers vir hulle kinders by die doop gemaak het. Die vormeling bevestig as volwassene sy/haar keuse om as Katoliek te lewe. 'n Biskop bedien gewoonlik die vormsel, deur die vormeling met geseënde olie te salwe. Die intervensie van die Heilige Gees word gevra in die gebede. Die vormsel word slegs een keer aan 'n persoon bedien. Die vormsel word ook gebruik in die Ortodokse Kerk en na die Reformasie het die Anglikaanse en die Lutherse Kerke 'n vorm daarvan behou. Die ander protestante kerke sien die vormsel nie as 'n sakrament nie, maar hou gewoonlik 'n konfirmasie-plegtigheid (Aanneming) waar die gelowige as volwaardige lid van die kerk aanvaar word.


Karl Marx (Trier, 5 Mei 1818 – Londen, 14 Maart 1883) was 'n Duitse denker wat 'n belangrike invloed gehad op die (politieke) filosofie, die ekonomie en die sosiologie. Hy was een van die grondleggers van die arbeidersbeweging. Das Kapital word meestal as sy belangrikste werk beskou. Marxisme word op dié werk sowel as die denke van Karl Marx (en Friedrich Engels) gebaseer. Karl Marx word gebore in Duitsland, as seun van Heinrich Marx (1782–1838) en Henriette Preszburg (oorlede 1863). Sy ouers was oorspronklik Jode en stam beide uit 'n rabbiegeslag – Heinrich Marx heet oorspronklik Hirschel Mardochai – maar hy word 'n Lutherse Protestant nadat hy in 1815 na Trier verhuis het. Dit was moelik vir Heinrich om in Pruise as Jood sy werk as advokaat te bly beoefen. Karl word groot in 'n gematigde liberale gesin, wat 'n sekere vlak van welstand handhaaf, maar nie werklik ryk was nie. Sy geboortehuis is sedert 5 Mei 1968 as 'n museum ingerig: die Karl Marx-huis huisves 'n permanente tentoonstelling, gewyd aan die lewe en werk van Karl Marx.


Sam Peckinpah (21 Februarie 1925 – 28 Desember 1984) was 'n Amerikaanse akteur, skrywer, regisseur, en vervaardiger. Hy was bekend vir sy rolle in die rolprente Invasion of the Body Snatchers (1956), The Wild Bunch (1969), Straw Dogs (1971), en The Osterman Weekend (1983). 1956: Invasion of the Body Snatchers 1961: The Deadly Companions 1961: One-Eyed Jacks 1962: Ride the High Country 1965: The Glory Guys 1965: Major Dundee 1968: Villa Rides 1969: The Wild Bunch 1970: The Ballad of Cable Hogue 1971: Straw Dogs 1972: The Getaway 1972: Junior Bonner 1973: Pat Garrett & Billy the Kid 1974: Bring Me the Head of Alfredo Garcia 1975: The Killer Elite 1977: Cross of Iron 1978: China 9, Liberty 37 1978: Convoy 1983: The Osterman Weekend 2003: Easy Riders, Raging Bulls: How the Sex, Drugs and Rock 'N' Roll Generation Saved Hollywood 2011: Straw Dogs The Texans Castaway 1960: The Westerner 1993: Sam Peckinpah: Man of Iron 2004: Sam Peckinpah's West: Legacy of a Hollywood Renegade 1984: Julian Lennon: Too Late for Goodbyes 1984: Julian Lennon: Valotte 2004: Essential Music Videos: Classic '80s 2005: Passion & Poetry: Major Dundee 2011: Passion & Poetry: Sam's War 2013: Passion & Poetry: Sam's Killer Elite Sam Peckinpah in die Internet-rolprentdatabasis


Die Safawidiese Ryk (Persies: دودمان صفوی, Dudmān e Safavi) was een van die mees kenmerkende heersende dinasties van Iran en word dikwels beskou as die begin van die moderne Iranse geskiedenis. Die Safawidiese sjahs het een van die drie Buskruitryke regeer; die ander twee was die Mogolryk en die Ottomaanse Ryk. Hulle het een van die grootste Iranse ryke na die 7de-eeuse Islamitiese verowering van Persië bestuur, en het die Twaalfer-Sjiisme as die amptelike godsdiens van die ryk gevestig, een van die belangrikste keerpunte in die geskiedenis van Islam. Die Safawidiese dinastie het sy oorsprong in die Safawidiese orde van Soefisme, wat in die stad Ardabil van die Azerbeidjan-streek gestig is. Dit was van gemengde herkoms (Koerdies en Azerbeidjans, insluitende ondertrouery met Georgiese, Sirkassiese, en Ponties-Griekse hoogwaardigheidsbekleërs). Vanaf hul basis in Ardabil het die Safawiede hul beheer oor dele van Groter Iran gevestig en die Iranse identiteit in die streek hervestig, en het sodoende die eerste inheemse dinastie sedert die Sassanidiese Ryk geword wat 'n nasie onder die amptelike naam Iran kon vestig.


Southampton-eiland (Engels: Southampton Island, Inuktitut: Salliq), die wêreld se 34ste grootste eiland en die negende grootste eiland van Kanada, beslaan 'n oppervlakte van 41 214 km². Die eiland is in die noorde van Kanada aan die ingang tot die Hudsonbaai geleë en maak deel uit van die gebied Nunavut. Southampton-eiland behoort tot die Kanadese Arktiese Argipel en is genoem na Southampton, 'n stad in die suidweste van Engeland. Wikimedia Commons het meer media in die kategorie Southampton-eiland. (en) "Southampton Island". Encyclopædia Britannica. Besoek op 10 Mei 2020. (en) "Southampton Island". The Canadian Encyclopedia. Besoek op 10 Mei 2020. Hierdie artikel is ’n saadjie. Voel vry om Wikipedia te help deur dit uit te brei.


Sasha Alexander (gebore 17 Mei 1973) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprent Mission: Impossible III (2006) en in die televisiereekse NCIS (2003), Rizzoli & Isles (2010), en Shameless (2011). 1997: Visceral Matter 2001: All Over the Guy 2005: Lucky 13 2006: Mission: Impossible III 2008: The Last Lullaby 2008: Tenure 2011: Coming & Going 2017: Bernard and Huey 2018: Ride 2018: Amanda McKay The Tom Commandments 1999: Wasteland 2002: Presidio Med 2003: NCIS 2010: Rizzoli & Isles 2011: Shameless 2017: The Insiders w/ Seb 2001: Ball & Chain 2003: Expert Witness 2004: Who's Your Momma? 2009: The Karenskys 2007: NCIS: Ducky's World Sasha Alexander in die Internet-rolprentdatabasis Sasha Alexander op Twitter Sasha Alexander op Facebook Sasha Alexander op Instagram


Die Iranse Rewolusie (Persies: انقلاب اسلامی, Enghelābe Eslāmi of انقلاب بیست و دو بهمن) was 'n rewolusie in Iran waarby die diktatoriale, pro-Westerse sjah Mohammad Reza Pahlavi uit die mag verdryf is ten gunste van, uiteindelik, 'n Islamistiese republiek onder leiding van ajatolla Ruhollah Khomeini. Die rewolusie het in twee fases plaasgevind. In die eerste fase het 'n alliansie van liberale, linkse en religieuse groeperinge die sjah verdryf. In die tweede fase, gereeld na verwys as die Islamitiese Rewolusie, het Khomeini die mag oorgeneem. Die rewolusie het in November 1978 begin, al was daar alvorens reeds uitgebreide proteste. Op 16 Januarie 1979 het die sjah gevlug, al het hy die as 'n lang vakansie voorgewend. Op 1 Februarie het Khomeini uit sy ballingskap in Frankryk teruggekeer en het hy vinnig begin om die pluralistiese rewolusie te vorm na 'n strewe na absolute mag vir die geestelikheid. In 1977 het studente teen die regime in opstand gekom en het hulle op 'n staat aangedring waarin die Persiese en die Islamitiese karakter van die land meer na vore sou kom.


Die Slag van Stalingrad (23 Augustus 1942 – 2 Februarie 1943) was ’n groot en belangrike slag van die Tweede Wêreldoorlog waarin Nazi-Duitsland en sy bondgenote teen die Sowjetunie geveg het om beheer van die stad Stalingrad (nou Wolgograd) in die suidweste van die Sowjetunie. Dit is gekenmerk deur gewelddadige konflikte op kort afstand en direkte aanvalle op burgerlikes deur die Luftwaffe, en word dikwels beskou as die grootste en bloedigste konflik in die geskiedenis van oorlogvoering. Die swaar verliese van die Wehrmacht maak dit waarskynlik een van die mees strategies beslissende gevegte van die hele oorlog. Dit was ’n keerpunt vir Europa – die Duitse magte het nooit weer die inisiatief in die ooste teruggewen nie en het ’n groot militêre mag aan die weste onttrek om op te maak vir hul verliese. Die Duitse aanval deur die 6de Leër en elemente van die 4de Pantserleër op Stalingrad het in die laatsomer van 1942 begin. Die aanval is gerugsteun deur intensiewe lugbomaanvalle wat ’n groot deel van die stad in puin gelê het. Die stryd het later ontaard in gevegte van gebou tot gebou en albei partye het versterkings na die stad gestuur.


Angela Crow (gebore 1935) is 'n Engelse aktrise. Sy is bekend vir haar rolle in die televisiereekse Coronation Street (1960), Doomwatch (1970), Heil Caesar! (1973), en Jack the Ripper (1988). 1960: Coronation Street 1965: Barney Is My Darling 1970: Doomwatch 1973: Heil Caesar! 1976: Potter's Picture Palace 1977: The Cost of Loving 1982: Dogfood Dan and the Carmarthen Cowboy 1988: Jack the Ripper 1959: Barbed Wire and Bracken 1959: A Glimpse of the Sea 1983: Bingo! 1991: Classic Coronation Street Angela Crow in die Internet-rolprentdatabasis


'n Wetgewer is 'n beraadslaende vergadering met die gesag om wette vir 'n politieke entiteit soos 'n land of stad te maak. So 'n liggaam staan as die wetgewende gesag (of mag) bekend. Die wette wat deur 'n wetgewer gepromulgeer (verorden; in werking gestel) is, staan as wetgewing bekend. Wette wat nie gepromulgeer is nie, is nie van krag nie, en staan as wetsontwerpe bekend. Wetgewers vorm 'n belangrike deel van die meeste regerings. 'n Wetgewer kan supra-nasionaal wees (soos die VN en Europese Parlement), nasionaal (soos die Parlement van Suid-Afrika), streekgebonde (vir provinsies en deelstate), of plaaslik (byvoorbeeld, munisipale owerhede). Politieke teorie bepaal dat gesag verdeel moet word en dat die wetgewer apart van die uitvoerende gesag en die regbank funksioneer. 'n Wetgewer mag dus nie die wette wat dit opstel toepas of afdwing nie. Die skeiding van magte is oorspronklik deur die Fransman Charles Montesquieu bedink. Die meeste moderne politieke stelsels voldoen oor die algemeen aan hierdie beginsel. Wetgewers bestaan gewoonlik uit politici wat deur mense verkies word.


Pernambuco (uitgespreek in Portugees [pɛʁnɐ̃ˈbuku]) is een van die 26 deelstate van Brasilië. Pernambuco se hoofstad en grootste stad, Recife, het 'n bevolking van 1 561 659 in 2009 gehad. Hierdie artikel is ’n saadjie. Voel vry om Wikipedia te help deur dit uit te brei.


nslookup is 'n netwerkadministrasie-opdraglynwerktuig wat op verskeie rekenaarbedryfstelsels, insluitende Unix-derivate en Microsoft Windows, beskikbaar is en wat gebruik word om op die Domeinnaamstelsel (Domain Name System, DNS) navraag te doen om DNS-rekords op te spoor, bv. om die IP-adres van 'n domeinnaam te verkry. Hierdie artikel is ’n saadjie. Voel vry om Wikipedia te help deur dit uit te brei.


Herakleios (Latyn: Flavius Heraclius Augustus, Grieks: Φλάβιος Ἡράκλειος; omstreeks 575 – 11 Februarie 641) was van 610 tot 641 keiser van die Bisantynse Ryk. Hy het onder meer Grieks as die amptelike taal aanvaar. Hy het in 608 bekend geword nadat hy en sy pa, Herakleios die Ouere, die eksarg van Afrika, ’n suksesvolle opstand teen die ongewilde keiser Phokas gelei het. In 608 het Herakleios sr. en sy seun ’n opstand begin teen Phokas, wat al hoe ongewilder geword het. Hulle het munte uitgereik met hulle twee in konsulêre (maar nie keiserlike) regalia. Phokas het gereageer met teregstellings, onder meer van die oudkeiserin Constantina en haar drie dogters. Nicetas. ’n neef van Herakleios sr., het ’n inval in Egipte gelei en Herakleios jr. het ooswaarts geseil met ’n ander mag via Sisilië en Siprus. In die daaropvolgende burgeroorlog is Phokas se general Bonosus in Egipte verslaan. Die Perse het die konflik uitgebuit en ’n groot deel van die oostelike provinsies ingeneem; hulle het selfs Anatolië begin binnedring.


Eutuchios Proklos (Grieks: Εὐτύχιος Πρόκλος), of Tuticius Proculus in sommige tekste, was ’n taalkundige wat in die 2de eeu n.C. floreer het. Hy was een van die twee Latynse onderwysers van Markus Aurelius. Hy was van die stad Sicca Veneria in Noord-Afrika (die hedendaagse El Kef in Tunisië). Hy is moontlik die Proklos wat deur Trebellius Pollio genoem word as die geleerdste grammatikus van sy tyd. Vir sy werk saam met die keiser het hy later die rang senator gekry, asook konsul, hoewel dit nie duidelik is in watter jaar hy konsul was nie. Hy het finansiële hulp van Aurelius gevra om die finansiële las van sy loopbaan as senator te verlig; daaruit kan afgelei word hy is nie in ’n ryk of aristokratiese familie gebore nie. Sy skrywes is nou verlore, hoewel daar ’n (moontlik fiktiewe) werk is wat soms aan hom toegeskryf word met die titel De peregrinis regionibus. Dit is waarskynlik weens die verwarring oor sy identiteit. Sommige geleerdes van die 19de eeu het geglo hy is die skrywer van ’n Chrestomatie, wat een van die belangrikste bronne oor die Epiese Siklus is.


Venus is die Romeinse godin van onder meer die liefde, skoonheid, begeerte, seks, vrugbaarheid, vooruitgang en oorwinning. Sy was die moeder van die Romeinse volk deur haar seun, Aeneas, wat die val van Troje oorleef en na Italië gevlug het. Julius Caesar het beweer hy stam van haar af. Die Romeine het die mites en ikonografie van haar Griekse eweknie, Afrodite, oorgeneem vir die Romeinse kuns en letterkunde. In die latere klassieke tradisie van die Weste het Venus een van die bekendste godinne uit die Grieks-Romeinse mitologie geword as die verpersoonliking van die liefde en seksualiteit. Hierdie artikel is ’n saadjie. Voel vry om Wikipedia te help deur dit uit te brei.


Imperia was 'n Belgiese motorvervaardiger. Imperia word in 1904 deur Adrien Piedbœuf in Luik gestig. Imperia was aktief tussen 1906 en 1948. Hierdie artikel is ’n saadjie. Voel vry om Wikipedia te help deur dit uit te brei.


Sagaria is die 38ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die elfde van die sogenaamde twaalf Klein Profete. Sagaria was 'n tydgenoot van Haggai. Die eerste agt hoofstukke handel oor 'n aantal visioene oor die herstel van Jerusalem, die herbou van die tempel, die loutering van die volk en die koms van die Messiaanse tydperk. Hoofstukke 9-14 is 'n versameling boodskappe oor die verwagte Messias en die laaste oordeel. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Sagaria.


Phokas (Latyn: Flavius Phocas Augustus, Grieks: Φωκᾶς; oorl. 610) was die Bisantynse keiser van 602 tot 610. Hy het die bewind van Mauricius oorgeneem en is self deur Herakleios in ’n burgeroorlog van sy mag gestroop. Feitlik niks is bekend van Phokas se vroeë lewe nie, behalwe dat sy ma se naam Domentia of Domentzia was en dat hy moontlik van Thracië was. Hy het minstens twee broers, Comentiolus en Domentziolus, gehad. Teen 600 was hy ’n offisier in die Bisantynse leër wat skynbaar deur sy medesoldate as ’n leier beskou is. Hy was lid van die afvaardiging wat in dié jaar deur die leër na Konstantinopel gestuur is om ’n lys griewe aan die regering te oorhandig. Die Aware het die Bisantyne in 598 verslaan en ’n groot aantal gevangenes geneem. Mauricius het geweier om losprysgeld aan die Aware te betaal en al die gevangenes is doodgemaak, ’n stap wat groot konsternasie in die leër veroorsaak het. Die afvaardiging se eise is verwerp. In 602 het Maricius oproer in die legioene veroorsaak met hervormings wat daarop geskoei was om die uitgawes van hul instandhouding te verlaag.


Basilius I of Basilius die Masedoniër (Grieks: Βασίλειος ὁ Μακεδών; 830/835 – 29 Augustus 886) was die Bisantynse keiser van 867 tot 886. Hy was waarskynlik van Armeense afkoms. Hy het opgang in die hof gemaak en eindelik keiser Michael III se bewind oorgeneem. Ondanks sy nederige herkoms uit ’n boeregesin het hy die staatsake doeltreffend hanteer en die ryk gelei tot ’n renaissance van Bisantynse kuns. Die Masedoniese Dinastie wat hy gestig het, het oor Bisantium geheers in wat as sy mees glorieryke en vooruitstrewende tydperk beskou word. Basilius is in laat 811 (of volgens sommige hostorici iewers in die 830's) gebore as die seun van boere. Thracië is in dié tyd deur verskeie volke bewoon, maar daar word geglo hy was van Armeense afkoms. As ’n bedrewe perdetemmer en wenner van ’n stoeigeveg teen ’n Bulgaarse kampioen het hy die aandag getrek van keiser Michael III. Hy het gou die keiser se vertroueling en lyfwag geword. Op bevel van Michael het Basilius omstreek 865 van sy eerste vrou, Maria, geskei en met Michael se minnares, Eudokia Ingerina, getrou.


Die Evangelie volgens Tomas is 'n versameling van gesegdes en uitsprake wat aan Jesus van Nasaret toegeskryf word, kort samesprake en tonele wat in 'n uitspraak van Jesus kulmineer. Dit bevat 'n aantal ooreenkomste met uitsprake wat in die krities-geskiedkundige navorsing oor die Nuwe Testament aan die sogenaamde bron "Q" toegeskryf word, maar geen verhale oor die lyde en opstanding van Jesus nie. Die teks word derhalwe in letterkundige opsig nie by die evangelies gereken nie. Die Evangelie van Tomas maak ook nie deel uit van die kanonieke boeke van die Nuwe Testament nie. Sy Koptiese teks bevat 'n selfstandige teologie wat nog uitsluitlik uit die Nuwe Testament nog uit die Gnostisisme afgelei kan word nie. Sy herkoms is omstrede aangesien die teks naas bekende Jesus-woorde uit die Nuwe Testament ook onbekende uitsprake bevat. As 'n sogenaamde deuterokanonieke skrif word die teks by sommige huidige Bybel-uitgawes gevoeg. Die Evangelie van Tomas het reeds in die antieke oudheid spoorloos verdwyn; sommige proto-ortodokse kerkvaders het egter in hulle notas na hierdie geskrif verwys soos Hipplytos van Rome in die jaar 235.


Osman III of Ottoman III (Ottomaanse Turks: عثمان ثالث, moderne Turks: III.Osman; 2/3 Januarie 1699 – 30 Januarie/30 Oktober 1757) was van 1754 tot 1757 sultan van die Ottomaanse Ryk. Hy was die jonger broer van Mahmoed I en die seun van Mustafa II. Hy was nie ’n belangrike prins nie en sy kort bewind is gekenmerk deur ’n groeiende onverdraagsaamheid teenoor nie-Moslems (Christene en Jode is gelas om klere of lapelwapens te dra om hul godsdiens aan te dui) en vir ’n brand in Istanboel. Osman het die grootste deel van sy lewe in afsondering in die kafes gewoon en toe hy sultan word, het hy vreemde gewoontes gehad. Hy het musiek en vroue gehaat – hy het musiek in die paleis verbied en ysterskoene gedra sodat vroue hom kon hoor aankom en padgee. Hy is in 1757 sonder kinders dood. Hierdie artikel is vertaal vanuit die Engelse Wikipedia


Sergius (Russies: Сергий; 23 Januarie [O.S. 11 Januarie] 1867 – 15 Mei 1944) was van 8 September 1943 tot met sy dood die 12de Russies-Ortodokse patriarg van Moskou en die hele Rusland. Hy was ook van 1925 tot 1943 die de facto-hoof (locum tenens) van die Kerk. Sergius is op 23 Januarie 1867 gebore as Iwan Nikolajewitsj Stragorodski (Иван Николаевич Страгородский) as lid van die baie godsdienstige gesin van ’n aartspriester in Arzamas naby Nizjni Nowgorod. Hy het die naam Sergius aangeneem nadat hy ’n monnik geword het en in die kweekskool in Nizjni Nowgorod en later die teologiese akademie in Sint Petersburg studeer. In 1890 is hy op ’n Christelike sending na Japan gestuur, waar hy Japannees vlot leer praat het. (Hy kon reeds Grieks, Latyn en Hebreeus praat.) In 1899 het hy na Sint Petersburg teruggekeer en is hy aangestel as rektor van die akademie. In 1901 is hy aangestel as aartsbiskop van Finland en Wiborg, en in 1911 het hy lid van die Russiese Heilige Sinode geword. Op 28 November 1917 het patriarg Tichon hom ’n aartsbiskop gemaak.


Tanzanië (Engels: Tanzania; [ˌtænzəˈniːə]; Swahili: Tanzania, [tanzaˈni.a]), amptelik die Verenigde Republiek Tanzanië (Engels: United Republic of Tanzania; Swahili: Jamhuri ya Muungano wa Tanzania), is 'n groot land in Oos-Afrika, geleë binne die Groot Mere van Afrika-streek. Dele van die land is in Suider-Afrika. Dit word begrens deur Kenia en Uganda in die noorde; Rwanda, Burundi, en die Demokratiese Republiek van die Kongo in die weste; Zambië, Malawi, Mosambiek in die suide; en deur die Indiese Oseaan aan die ooste. Kilimandjaro, Afrika se hoogste berg, is in die noordooste van Tanzanië. Tanzanië het 'n diverse bevolking van 51,82 miljoen mense (2014-sensus) wat bestaan uit verskeie etniese, taal- en godsdiensgroepe. Die land is 'n presidensiële grondwetlike republiek, en sedert 1996 is die amptelike hoofstad Dodoma, waar die president se kantoor, die nasionale vergadering en die ministeries gesetel is. Dar-es-Salaam, die voormalige hoofstad, huisves steeds meeste van die regeringskantore, en is die land se grootste stad, hoofhawe, en leidende handelsentrum.


Die Vought F4U Corsair was 'n Amerikaanse enkelsitplek, eenmotorige vegvliegtuig wat tydens die Tweede Wêreldoorlog en Korea-oorlog gebruik is. Hierdie vegvliegtuig was ook van die beste vliegtuie van die oorlog, dit het onder andere die grootste skroef en kragtigste enjin gehad: Pratt & Whitney R-2800 Double Wasp. Niemand was verbaas toe die prototipe reeds vinniger as 640 km/h (400 mpu) gevlieg het nie, die eerste prototipe wat dit kon regkry. Die vliegtuig was ontwerp om twee masjiengewere in die vlerke en twee in die romp te dra maar later het ses 12,7 mm masjiengewere die standaard geword. Die masjiengewere was in die buitenste gedeelte van die opvoubare vlerke geïnstalleer. Kanonne en vuurpyle is later bygevoeg. Dit is ironies dat een van die vinnigste en kragtigste vegvliegtuie eers deur die Amerikaanse Vloot afgekeur is. Hulle het die vliegtuig as ongeskik beskou vir gebruik op vliegdekskepe. Twee redes was die swak sig uit die kajuit en die vliegtuig se aard om te bons tydens landings. Die Amerikaanse Marinierskorps het egter die vliegtuig aangekoop en in Februarie tydens die Slag van Guadalcanal het die vliegtuig, as 'n landgebaseerde vliegtuig, aan luggevegte deelgeneem.


Diyarbakır (Ottomaanse Turks: دیاربکر Diyâr-i Bekr, "Land van Bekr", Koerdies: Amed, Armeens: Dikranagerd, Zazaki: Diyarbekir, Siries: Amedu) is die tweede grootste stad in die suidooste van Turkye ná Gaziantep en is in die streek Koerdistan aan die Tigrisrivier geleë. Die stad het 'n bevolking van 930 266 in 2014 gehad en het 'n oppervlakte van 2 060 km². Diyarbakır is tans die hoofstad van die Diyarbakır-provinsie in Anatolië, dié provinsie het 'n bevolking van 1 654 196 in 2015 gehad. Diyarbakır se vesting en Hevsel-tuine kultuurlandskap is in 2015 deur Unesco as wêrelderfenisgebied gelys. (en) citypopulation.de: Turkey: Provinces and Major Cities Wikimedia Commons het meer media in die kategorie Diyarbakır. (tr) Amptelike webwerf (en) (fr) Amptelike Unesco-bladsy Hierdie artikel is ’n saadjie. Voel vry om Wikipedia te help deur dit uit te brei.


Odette Annable (gebore 10 Mei 1985) is 'n Amerikaanse aktrise. Sy is bekend vir haar rolle in die rolprente Cloverfield (2008), The Unborn (2009), You Again (2010), en The Double (2011). 2008: Cloverfield 2009: The Unborn 2010: You Again 2010: Operation: Endgame 2010: And Soon the Darkness 2011: The Double 2018: No Sleep 'Til Christmas 2018: The Truth About Lies 2006: South Beach 2011: Breaking In 2014: Rush 2015: The Astronaut Wives Club 2016: Pure Genius 2007: Reckless Behavior: Caught on Tape 2013: Westside 2010: Group Sex 2010: You Again Cast Fight Odette Annable in die Internet-rolprentdatabasis Odette Annable op Twitter Odette Annable op Instagram


Die Boeing 747-400 was die grootste weergawe van die Boeing 747 (tydens sy gebruikstyd) en op 'n stadium (1988-2007) die grootste kommersiële passasiersvliegtuig wat in gebruik was, 'n titel wat dit aan die Airbus A380 afgestaan het toe laasgenoemde vliegtuig in Oktober 2007 in gebruik geneem is. Die -400 reeks was die beste verkoper en die mees gevorderde model van die 747-familie. Die 747-400 is deur die Boeing 747-8 vervang wat in 2011 in gebruik geneem is. "The A380 effect", Airbus tuisblad, URL besoek op 15 Desember 2014 Geskiedenis The Guardian, 22 Julie 2020: Secrets of the Boeing 747: on board the last Qantas jumbo jet


Die Huis van Tudor het van 1485 tot 1603 oor Engeland en Wallis regeer, en van 1541 tot 1603 ook oor Ierland. Die Tudors het Engeland verander van ’n onbelangrike staat tot ’n magtige Renaissance-nasie. Die Tudor-periode was ’n bloeitydperk vir die Engelse kultuur, veral letterkunde, wetenskap, argitektuur en handel. Die Tudors het ook die Engelse vloot versterk en daarmee die grondslag gelê vir die Britse koloniale ryk. Die Tudors stam in die vroulike lyn van John Beaufort, een van die buite-egtelike kinders van die 14de-eeuse Engelse prins Jan van Gent, 1ste Hertog van Lancaster (die derde oudste oorlewende seun van Eduard III van Engeland), by Gent se minnares Katherine Swynford. Die afstammelinge van ’n buite-egtelike kind sou normaalweg geen aanspraak op die troon gehad het nie, maar sake is gekompliseer toe Gent en Swynford eindelik in 1396 trou (25 jaar ná John Beaufort se geboorte). Vanweë die huwelik het die kerk die paar se kinders wettig verklaar. John Beaufort se kleindogter lady Margaret Beaufort was getroud met Edmund Tudor, 1ste Graaf van Richmond.


Mehmet III Adli (Ottomaanse Turks: محمد ثالث, moderne Turks: III.Mehmet; 26 Mei 1566 – 21/22 Desember 1603) was van 1595 tot 1603 sultan van die Ottomaanse Ryk. Hy was die seun van Murat III, wat hy as sultan opgevolg het. Mehmet III is selfs in die Ottomaanse geskiedenis berug omdat hy 19 broers en halfbroers laat verwurg het om sy mag te verseker, asook meer as 20 van sy susters. Hy was ’n lui heerser wat die regering aan sy ma oorgelaat het. Die grootste gebeurtenis van sy bewind was die Oostenryks-Ottomaanse Oorlog in Hongarye (1593–1606). Hierdie artikel is merendeels vertaal vanaf die Engelse Wikipedia-artikel en:Mehmed III Quataert, Donald. The Ottoman Empire, 1700–1922, p.90. Cambridge University Press, 2000. ISBN 0-521-63328-1 Kinross, John Patrick. Ottoman Centuries, p.288. William Morrow & Co., 1977. ISBN 0-688-03093-9 Kinross, p.288


Béla Bartók (Hongaars: [ˈbeːlɒ ˈbɒrtoːk]; 25 Maart 1881 – 26 September 1945) was 'n Hongaarse komponis en pianis. Bartók word algemeen as een van die belangrikste komponiste van die twintigste eeu beskou. Hy is veral bekend vir die volksmusiek wat hy in sy komposisies gebruik het. Twee van sy bekendste werke is die Konsert vir Orkes en die opera Die burg van Hertog Bloubaard. Béla Viktor János Bartók is op 25 Maart 1881 in Nagyszentmiklós (tans Sânnicolau Mare) in Oostenryk-Hongarye gebore. Hy toon op 'n jong ouderdom reeds musikale talent en skryf sy eerste klein komposisies vir klavier op nege, meestal kort danse. Sy ma moedig sy ontwikkeling aan en was selfs bereid om te verhuis sodat hy by die beste leraars klas kon loop. Hy studeer klavier aan die Konservatorium van Presburg (tans Bratislava) en leer homself komponeer deur bladmusiek te lees. Later studeer hy aan die Franz Liszt Musiek-akademie in Boedapest, onder andere by Hans von Koessler. Sy vroeëre werke is sterk deur Hector Berlioz, Franz Liszt en Richard Strauss beïnvloed, komponiste wat hy bewonder het.


Carlos Sainz jr. (gebore 1 September 1994 in Madrid) is 'n Spaanse professionele motorrenjaer wat tans vir die Ferrarispan in Formule Een Grands Prix jaag. In 2017 jaag Sainz vir 'n derde seisoen vir die Toro Rosso-Ferrarispan, en behaal goeie resultate. Op 7 Oktober 2017 word aangekondig dat hy vanaf die Grand Prix van die Verenigde State die plek van Jolyon Palmer in die Renaultspan sal oorneem. In 2018 beleef Sainz 'n wisselvallige seisoen; hy behaal 'n vyfde plek in Azerbeidjan as beste resultaat sedert sy terugkeer by die Renaultfabriekspan, maar in ander renne eindig hy ver agter sy spanmaat, Nico Hülkenberg. Toe die span op 3 Augustus 2018 bekend maak dat Daniel Ricciardo in 2019 vir Renault gaan jaag, moes Sainz na 'n ander span soek. Op 16 Augustus maak McLaren bekend dat Sainz in 2019 die uittredende Fernando Alonso sou vervang. Op 14 Mei 2020 word bekend gemaak dat Sainz die plek van Sebastian Vettel by Scuderia Ferrari vanaf 2021 sal oorneem. Hy woon tans in Monaco. * Seisoen nog aan die gang.


Die historiese term Republiek van Weimar (Duits: Weimarer Republik, [ˈvaɪmaʁɐ ʁepuˈbliːk], luister (hulp·inligting), amptelik Deutsches Reich, destyds ook Deutsche Republiek genoem) verwys na die demokratiese fase van die Duitse Ryk tussen 1918/19 en 1933. Hierdie tydperk het begin met die Novemberrewolusie en die proklamasie van 'n republiek op 9 November 1918 asook die afkondiging van die Grondwet van Weimar op 11 Augustus 1919. Die Republiek van Weimar was 'n demokratiese federale republiek, sy regeringstelsel het presidensiële en parlementêre elemente behels. Sy naam is afgelei van die Thüringiese stad Weimar, die plek waar die Nasionale Grondwetlike Vergadering byeengekom het om die eerste Duitse republiek op nasionale vlak in die lewe te roep. Met die benoeming van Adolf Hitler as rykskanselier op 30 Januarie 1933 en die oprigting van die Nasionaalsosialistiese diktatuur het die demokratiese Republiek van Weimar tot 'n einde gekom. Retrospektief word die Republiek van Weimar, die eerste demokratiese bedeling in Duitsland, dikwels as 'n blote politieke tussenfase tussen die keiserlike monargie met sy feodale trekke en die Nasionaal-Sosialistiese diktatuur vanaf 1933 beskryf, met sy grondwet as een van sy grootste swakpunte.


Andrew Roberts (gebore op 13 Januarie 1963) is 'n Britse geskiedkundige en joernalis. Hy is 'n gasprofessor aan die Departement van Oorlogstudies, King's Kollege Londen, 'n Roger en Martha Mertz-gasnavorsingsgenoot by die Hoover Instituut by Stanford-universiteit en 'n Lehrman Instituut Uitgelese Lektor by die New York Geskiedkundige Genootskap. Roberts het sy opvoeding by Gonville en Caius Kollege, Cambridge ontvang, waar hy 'n eersteklas graad in Moderne Geskiedenis verdien het. Sy openbare kommentaar het in verskeie tydskrifte verskyn, soos The Daily Telegraph en The Spectator. Roberts is die beste bekend om sy 2009 nie-fiksie werk The Storm of War.Die boek bied 'n blik op die Tweede Wêreldoorlog en dek historiese faktore soos Hitler se opkoms van mag en die organisasie van Nazi-Duitsland. Die boek is wyd geloof en het die Britse Leër se Militêre Boek van die Jaar Toekenning vir 2010 ontvang. Op ander fronte is sy werk somtyds gekritiseer, byvoorbeeld, The Economist het een boek beskryf as " 'n reuse politiese pamflet gelaai met sy skrywer se vooroordele, met 'n minagtende grynslag teenoor die wat nie sy vooroordele en foute deel nie".


Noord-Engeland of Noordelike Engeland (Engels: Northern England, North of England of slegs the North) is die noordelike deel van Engeland wat op grond van sy geskiedenis, kultuur en dialek as 'n eenheid beskou word. Dit strek van die grens met Skotland in die noorde tot die Trentrivier in die suide (alhoewel die suidelike grens op verskillende maniere getrek kan word). Noord-Engeland behels rofweg drie statistieke streke: die Noordooste, die Noordweste, en Yorkshire en die Humber, met 'n bevolking van 14,9 miljoen in 2011 en 'n oppervlakte van 14 414 vierkante myl (37 331 km²). 'n Groot deel van Engeland se nasionale parkgebiede is in die streek geleë, net soos uitgestrekte verstedelikte gebiede soos dié van Groter Manchester, Merseyside, Teesside, Tyneside, Wearside, Suid- en Wes-Yorkshire. Gedurende sy lang geskiedenis het die streek onder die bewind van die Brigantes (wat die laaste Britonies-Keltiese koninkryk in Groot-Brittanje gevestig het), Romeine, Angel-Sakse en Dene gekom. Ná die Normandiese verowering van Engeland in 1066 het Willem die Veroweraar 'n reeks verwoestende veldtogte in die noorde onderneem om sy heerskappy te vestig.


Butch Cassidy and the Sundance Kid is ’n Amerikaanse rolprent wat in 1969 gemaak is met Robert Redford en Paul Newman in die hoofrolle. Dit handel oor twee struikrowers van Wyoming wat gejag word en na Boliwië vlug om van die gereg te ontsnap, maar uiteindelik in ’n oor-en-weer-skietery sterf. Hierdie fliek is losweg op die ware verhaal van die twee titelkarakters (Butch Cassidy en sy vriend, Harry Longabaugh, ook "Sundance" genoem) gebaseer. Hulle was, saam met ander lede van die "Wild Bunch"-bende, vir langste reeks trein- en bankrooftogte in Amerika verantwoordelik. Die fliek het die legende van hierdie twee karakters selfs meer gewild gemaak. Die film het vier Oscar-pryse gewen: vir Beste Kinematografie, Beste Oorspronklike Musiek, Beste Liedjie (Burt Bacharach se "Raindrops Keep Fallin' on My Head") en die Beste Oorspronklike Draaiboek (William Goldman). Dit is ook genomineer vir Beste Prent, Beste Direkteur (Hill) en Beste Klank. Goldman het die BAFTA-prys vir Beste Draaiboek gewen. Dit was een van die grootste films van die 1960's, wat 102,3 miljoen dollar in die Verenigde State verdien het.


C. Aubrey Smith (21 Julie 1863 – 20 Desember 1948) was 'n Engelse akteur. Hy was bekend vir sy rolle in die rolprente The Prisoner of Zenda (1937), The Four Feathers (1939), Rebecca (1940), en And Then There Were None (1945). 1915: The Builder of Bridges 1915: John Glayde's Honor 1916: The Witching Hour 1916: Jaffery 1918: Red Pottage 1920: Castles in Spain 1920: The Face at the Window 1920: The Shuttle of Life 1922: The Bohemian Girl 1922: Flames of Passion 1923: The Temptation of Carlton Earle 1924: The Unwanted 1930: The Perfect Alibi 1930: Such Is the Law 1931: The Bachelor Father 1931: Contraband Love 1931: Just a Gigolo 1931: Daybreak 1931: The Man in Possession 1931: Never the Twain Shall Meet 1931: Surrender 1932: -But the Flesh Is Weak 1932: Polly of the Circus 1932: Tarzan the Ape Man 1933: The Monkey's Paw 1933: Adorable 1933: Secrets 1933: Curtain at Eight 1934: The Scarlet Empress 1934: We Live Again 1935: The Crusades 1935: The Florentine Dagger 1935: The Gilded Lily 1935: Jalna 1936: Little Lord Fauntleroy 1937: The Prisoner of Zenda 1937: The Hurricane 1937: Thoroughbreds Donot Cry 1937: Wee Willie Winkie 1938: Kidnapped 1938: Queen of Destiny 1939: The Four Feathers 1939: The Under-Pup 1940: Rebecca 1940: Beyond Tomorrow 1940: City of Chance 1940: A Little Bit of Heaven 1941: Free and Easy 1941: Maisie Was a Lady 1943: Two Tickets to London 1944: Secrets of Scotland Yard 1944: Sensations of 1945 1945: And Then There Were None 1945: Forever Yours 1945: Scotland Yard Investigator C. Aubrey Smith in die Internet-rolprentdatabasis


Michael McKean (gebore 17 Oktober 1947) is 'n Amerikaanse akteur en regisseur.


Eton-kollege (Engels: Eton College), of eenvoudig Eton, is 'n Britse privaatskool vir seuns van 13 tot 18 jaar. Dit is in 1440 deur koning Hendrik VI gestig. Dit is in Eton naby Windsor in Berkshire in die Verenigde Koninkryk geleë en het omtrent 135 personeellede en 1 300 leerders. Eton is beskryf as die beroemdste skool in die wêreld en het al talle staatslui opgelewer. David Cameron is reeds die negentiende Britse eerste minister wat aan Eton gestudeer het. Wikimedia Commons het meer media in die kategorie Eton-kollege. (en) Eton se tuisblad Hierdie artikel is ’n saadjie. Voel vry om Wikipedia te help deur dit uit te brei.


Die Van Agt III-kabinet, die Nederlandse kabinet wat regeer het in 1982, het uit lede van die CDA en D66 bestaan. Die Eerste Minister en minister van Algemene en Buitelandse Sake was Dries van Agt van die CDA-party gewees. Die vise-premier was Jan Terlouw (ook minister van Ekonomiese Sake) van die D66-party gewees. Lys van kabinette van Nederland (nl) www.rijksoverheid.nl Hierdie artikel is ’n saadjie. Voel vry om Wikipedia te help deur dit uit te brei.


Nadezjda Konstantinowna Kroepskaja (Russies: Наде́жда Константи́новна Кру́пская, ook bekend as Nadia of Kroepskaja; 26 Februarie [O.S. 14 Februarie] 1869 – 27 Februarie 1939) was ’n Russiese Bolsjewistiese rewolusionêr en politikus. Sy is in 1898 getroud met haar mede-rewolusionêr Wladimir Lenin en was van 1929 tot 1939 ’n onderminister van opvoeding. Sy was die dogter van Konstantin Ignatewitsj Kroepski, ’n Russiese offisier, en Elizaweta Wasiljewna Tistrowa, die dogter van grondlose adellikes. Haar ouers se adellike afkoms en opvoeding, tesame met haar eerstehandse kennis van die werkersklas het waarskynlik gelei tot die vorming van baie van Kroepskaja se ideologieë. As student in Sint Petersburg het sy deelgeneem aan besprekingsgroepe en die teorieë van Karl Marx leer ken. Dit was hier dat sy Lenin ontmoet het. In Oktober 1896, ’n paar maande ná Lenin se inhegtenisneming wees ’n komplot teen tsaar Aleksander III, is Kroepskaja ook gearresteer. Toe Lenin na Siberië verban word, het hy beweer sy is sy verloofde en die owerheid versoek dat sy by hom aansluit. Dit is toegelaat op voorwaarde dat hulle so gou as moontlik trou.


Albert Ball (14 Augustus 1896 – 7 Mei 1917) was die eerste Britse bobaasvlieënier uit die Eerste Wêreldoorlog. Hy was besig met ingenieurswese studies toe die oorlog begin het en was verplaas van die Britse Leër na die Royal Flying Corps in 1915. Van sy aankoms in Frankryk in Februarie 1916 het hy 'n reputasie opgebou as 'n vreeslose vlieënier en uitstekende skut. Hy behaal sy eerste oorwinning in Junie 1916 en in slegs drie maande tydens die Slag van die Somme behaal hy 30 oorwinnings. Toe die Royal Aircraft Factory S.E.5 bekend gestel is, moes hy afstand doen van sy Nieuport XVII. Hy behaal sy laaste en 44ste oorwinning op 6 Mei 1917, 'n Albatros D.III. Op die laatmiddag van 7 Mei 1917 het Ball se vlug Manfred von Richthofen se rooi Jasta 11 eskader teëgekom. Ball was laas gesien toe hy in 'n donderwolk ingevlieg het. Volgens 'n Duitse offisier het hy Ball gesien in 'n onbeskadigde vliegtuig in 'n omgekeerde posisie met sy skroef wat stil gestaan het sowat 61m bokant die grond voordat hy verongeluk het. Die Victoriakruis is postuum aan hom toegeken.


Hierdie artikel handel oor die Engelse katedraalstad. Vir die hoofstad van Zimbabwe, sien gerus Harare, en vir alle ander betekenisse Salisbury (dubbelsinnig). Salisbury (plaaslik uitgespreek as /ˈsɔːzbri/, sawz-bree) is 'n katedraalstad in die suidooste van die graafskap Wiltshire, in Engeland se suidweste. Dis geleë aan die rand van Salisbury-vlakte (Salisbury Plain) asook die wêreldberoemde neolitiese rotssirkel, Stonehenge. Dis die enigste stad in die graafskap en die graafskap se derde grootste nedersetting naas Swindon en Chippenham. Die bevolking is omtrent 40 302, wat onverwags verminder het van 45 000 in 2006 se sensus. Die stadjie beslaan die grootste deel van 'n gelyknamige distrik en dien ook as sy administratiewe sentrum. Die stad se katedraal was voorheen 3,6 km (of 2.2 myl) noord hiervandaan geleë te Old Sarum. Die nedersetting het onstaan nadat die katedraal in die jaar 1220 hier begin herbou is en sowaar teen 1258 klaargebou was (niemand weet nou of daar toe basaar gehou was nie). Ewenwel, mense van Old Sarum en nabygeleë Wilton (die graafskap se ou hoofstad) het katedraal se kant toe getrek.


Maximilien Robespierre (6 Mei 1758 - 28 Julie 1794) is in Arras, Frankryk, waar sy pa 'n prokureur was, gebore. Net soos sy pa en sy oupa het Robespierre 'n regsgeleerde geword en gou bekendheid verwerf vir sy dienste aan die armes wat nie 'n regsgeleerde kon bekostig nie. Robespierre het van vroeg af reeds in die politiek belang gestel en het hartstogtelik in die beginsels van die Franse filosoof Jean Jacques Rousseau geglo. Hy was oortuig daarvan dat Rousseau se geskrifte die antwoord op die probleme van die wêreld bevat het. Die geskrifte het getoon hoe die mens eens gelukkig en vry was, maar hoe sommige mense mettertyd niks meer as slawe vir andere geword het nie. Robespierre se belangstelling in die politiek het gaandeweg toegeneem, en in 1789, kort voor die uitbreek van die Rewolusie, is hy tot die Franse parlement, die State-Generaal, verkies. Robespierre se karakter was in baie opsigte 'n geslote boek. Te oordeel aan sy dade moes hy 'n wrede, genadelose tiran gewees het, maar sy karakter het ook 'n ander sy gehad.


Vlieërseil (Engels: kitesurfing) is 'n ekstreme sport vir avontuurlustiges waar 'n branderplank met 'n vlieër deur die water getrek word. Iemand wat vlieërseil beoefen word 'n vlieërseiler genoem. Grootbaai aan die westekant van Bloubergstrand in Suid-Afrika is veral gewild onder vlieërseilers danksy die konstante wind en 1 tot 3 m hoë branders. Hys die die vlag[dooie skakel], Rapport, 26 Maart 2010. Seilplankry Hierdie artikel is ’n saadjie. Voel vry om Wikipedia te help deur dit uit te brei.


Die Russiese Rewolusie van 1917 het die Russiese keiserryk tot 'n val gebring. 'n Voorlopige regering wat gevorm is ná die abdikasie van tsaar Nikolaas II was ondoeltreffend en ongewild en hul mag is uiteindelik deur die Bolsjewiste oorgeneem. Die rewolusie is gevolg deur die Russiese Burgeroorlog (1917 tot 1922) tussen die Rooi Leër van die Bolsjewiste en rewolusionêre en die Wit Leër van die monargiste, konserwatiewe en gematigde sosialiste wat teen die drastiese hervormings van die Bolsjewiste was. Ná die burgeroorlog het die Sowjetunie in 1922 tot stand gekom. Die Russiese Rewolusie kan in drie hooftrekke verdeel word: Die Februarie-rewolusie (Maart volgens die Gregoriaanse kalender), wat spontaan begin het weens groot ontevredenheid oor voedseltekorte en die outokrasie van Nikolaas II, die laaste tsaar van Rusland. Dit het gelei tot die val van die 300-jaar oue Romanof-dinastie en die stigting van 'n voorlopige regering, eers onder voorsitterskap van prins Georgi Lwof en later Aleksander Kerenski van die Sosiaal-Rewolusionêre Party. 'n Periode van dubbele mag, waartydens die staatsmag in die hande van die voorlopige regering was terwyl politieke linkses en die laer klasse die nasionale netwerk van sowjets (rade) onder die sosialiste gesteun het.